title: Minnesotan yliopisto

text: Minnesotan yliopisto () on yhdysvaltalainen julkinen tutkimusyliopisto, joka sijaitsee Minneapolisissa ja Saint Paulissa Minnesotassa. Se on suurin ja vanhin osa Minnesotan yliopistojärjestelmää. Sen kampus on Yhdysvaltain neljänneksi suurin 52 557 opiskelijalla lukukautena 2011–2012. Yliopistoa pidetään Public Ivy -tasoisena, eli julkisena yliopistona, joka vastaa laadultaan Ivy League -yliopistoja.


title: Kanttiini

text: Kanttiini on erilaisten laitosten kuten varuskunnan ja sairaalan, joissakin yhteyksissä koulun kahvio, jossa kahvin ja virvokkeiden ohella myydään esimerkiksi makeisia ja erilaisia tarvikkeita.


title: Kanttiini

text: Kanttiini-sanan merkitys on ajan kuluessa muuttunut. Nimityksen taustalla on italian sana "cantina". Aiemmin "cantina" on tarkoittanut viinikellaria.


title: Kanttiini

text: Suomalaisten vapaaehtoisten ollessa jääkärikoulutuksessa Saksassa 1914-1918, kanttiinilla tarkoitettiin ruokalaa, jossa aluksi saivat ruokailla pfadfinderit ja myöhemmin vain ylennetyt, ryhmän- ja joukkueenjohtajat.


title: Kanttiini

text: Sotien aikana ja jälkeen Suomessa kanttiini on ollut yksi lottien ja myöhemmin sotilaskotisisarten ylläpitämistä palveluista, osa sotilaskotitoimintaa. Väinö Linna kuvaa romaanissa Tuntematon sotilas kanttiinin eli "sotapesän" sodanaikaisia valikoimia: "Siellä myytiin korvikkeella sekoitettua kahvia, kivikovia vesirinkilöitä, tupakkaa, partakoneen teriä, kirjekuoria ja kirjoituslehtiöitä."


title: Kanttiini

text: Sotilaskanttiini seuraa mahdollisuuksien mukaan joukkojen mukana sotilaskotiautolla.


title: Jure Golčer

text: Jure Golčer (s. 12. heinäkuuta 1977 Maribor) on slovenialainen maantiepyöräilijä, joka on kilpaillut ammattilaisena vuodesta 2002. Hän on edustanut useita UCI Continental Circuits -tason joukkueita, vuodesta 2016 slovenialaista Adria Mobil -tallia.


title: Jure Golčer

text: Golčer on voittanut Slovenian ympäriajon 2006 ja 2008. Vuoden 2006 kilpailussa hän sijoittui alun perin toiseksi, mutta nousi voittajaksi Tomaž Nosen jäätyä kiinni dopingista. Golčer on kilpaillut myös maastopyöräilyssä ja saavuttanut maratonmatkan EM-pronssia 2003.


title: Jure Golčer

text: Lähde: Cycling Archives, Pro Cycling Stats


title: Knut Tallqvist

text: Knut Leonard Tallqvist (16. maaliskuuta 1865 Kirkkonummi – 16. elokuuta 1949 Helsinki) oli suomalainen seemiläisten kulttuurien tutkija ja Helsingin yliopiston itämaiden kirjallisuuden professori. Hän oli tunnettu erityisesti assyriologian tutkijana.


title: Knut Tallqvist

text: Tallqvistin vanhemmat olivat rovasti Johan Stefan Tallqvist ja Johanna Sofia Rindell. Knut Tallqvistin vanhempi veli Josef Verner Tallqvist (1862–1960) oli Helsingin yliopiston kansantalous– ja tilastotieteen ylimääräinen professori 1920–luvulla. Tallqvist pääsi ylioppilaaksi ruotsalaisesta normaalilyseosta 1883 ja valmistui filosofian kandidaatiksi 1887, maisteriksi ja lisensiaatiksi 1890 ja tohtoriksi 1894. Hän opiskeli 1888–1889 Saksassa ja teki 1893–1895 tutkimusmatkan Syyriaan, Palestiinaan ja Egyptiin.


title: Knut Tallqvist

text: Tallqvist toimi Helsingin yliopiston assyriologian ja seemiläisten kielten dosenttina 1891–1899, itämaiden kirjallisuuden professorina 1899–1933, historiallis–kielitieteellisen osaston dekaanina 1920–1930 sekä historiallis–kielitieteellisen laitoksen esimiehenä 1904–1935. Hän oli yliopiston filosofisen tiedekunnan promoottori 1932 ja sai Lundin yliopiston kunniatohtorin arvon 1918.


title: Knut Tallqvist

text: Tallqvist oli Suomen Tiedeseuran puheenjohtaja 1912–1913 ja seuran hallituksen jäsen vuodesta 1923. Hän oli Tieteellisten seurain valtuuskunnan jäsen vuodesta 1917 ja valtuuskunnan varapuheenjohtaja vuodesta 1936. Tallqvist kuului myös Suomen itämaisen seuran perustajiin ja toimi seuran puheenjohtajana 1917–1949. Tallqvist oli Suomalais-ugrilaisen seuran ja Royal Asiatic Society of Great Britain and Ireland -yhdistyksen kunniajäsen.


title: Knut Tallqvist

text: Tallqvist oli naimisissa 1895–1939 Irene Bäckströmin (k. 1939) kanssa. Heillä oli kolme lasta, Georg Nathanael Tallqvistista (s. 1903) tuli kirurgiaan ja urologiaan erikoistunut lääkäri. Tallqvist käänsi Gilgameš–eepoksen ruotsin kielelle. Hän oli myös mukana suomentamassa Koraania.


title: Antero Rinne (yhteiskuntatieteilijä)

text: Antero Rafael Rinne (7. syyskuuta 1896 Turku – 5. elokuuta 1950) oli suomalainen yhteiskuntatieteilijä.


title: Antero Rinne (yhteiskuntatieteilijä)

text: Rinteen vanhemmat olivat rakennusmestari Kustaa Anton Rinne ja Elsa Elisabeth Sippola. Hän pääsi ylioppilaaksi 1917 ja valmistui filosofian kandidaatiksi 1921, lisensiaatiksi 1931 ja tohtoriksi 1932.


title: Antero Rinne (yhteiskuntatieteilijä)

text: Rinne oli Yhteiskunnallisen korkeakoulun sosiologian ja sosiaalipsykologian vt. professori 1944–1947 ja professori 1947–1950. Hän oli lisäksi Yhteiskunnallisen korkeakoulun osuustoimintaopin opettajana 1934–1939 ja toimi korkeakoulun rehtorina 1948–1950. Hän oli Talousneuvoston jäsen 1947–1948 ja sosialisoimiskomitean jäsen 1946–1950. Rinne oli myös Suomen Sosialidemokraatin taidearvostelija 1933–1950, Filosofisen yhdistyksen johtokunnan jäsen ja rahainhoitaja 1935–1947, valtion taidelautakunnan jäsen 1948–1950 ja Taideteollisen yhdistyksen johtokunnan jäsen 1946–1950. Vuonna 1939 hän oli yksi Nykytaide ry:n perustajista.


title: Antero Rinne (yhteiskuntatieteilijä)

text: Vuonna 1947 valmistunut Rinteen teos "Sosiologian pääpiirteet" oli ensimmäinen suomenkielinen sosiologian yliopistollinen oppikirja. Se tosin ilmestyi vasta vuonna 1954, Rinteen kuoleman jälkeen. Rinne esitteli siinä saksalaisia ja muita eurooppalaisia alan klassikoita, mutta se ei ulottunut uuden polven yhdysvaltalaiseen tieteilijäpolveen.


title: Antero Rinne (yhteiskuntatieteilijä)

text: Antero Rinne oli naimisissa vuodesta 1934 Aino Marja Veivon kanssa.


title: 158 kaupungin valtiomuodot

text: 158 kaupungin kansanvaltaiset, harvainvaltaiset, parhaidenvaltaiset ja tyranninvaltaiset valtiomuodot lajeittain () oli Aristoteleen teoksiin kuulunut kokoelma, joka sisälsi nimensä mukaisesti 158 antiikin aikaisen, enimmäkseen antiikin kreikkalaisen, kaupunkivaltion ("polis") perustuslakien kuvaukset.


title: 158 kaupungin valtiomuodot

text: Perustuslakien kokoelma koottiin Aristoteleen johtamassa peripateettisessa koulukunnassa. Aristoteles ei välttämättä kirjoittanut niitä kaikkia itse, mutta ne kirjoitettiin hänen ohjauksessaan. Perustuslait oli koottu Aristoteleen poliittisen filosofian tutkimustyön käyttöön. Aristoteleen teos "Politiikka" ilmentää laajaa tästä tutkimustyöstä peräisin olevaa kreikkalaisten kaupunkivaltioiden perustuslakien tuntemusta: se sisältää yli 300 viittausta perustuslakeihin, joista monet ovat ei-kreikkalaisten kaupunkien lakeja.


title: 158 kaupungin valtiomuodot

text: Kokoelma on kadonnut jo antiikin aikana, eikä se näin ollut osana läpi keskiajan välittynyttä Aristoteleen teosten tekstikorpusta ("Corpus Aristotelicum"). Sen olemassaolo tunnetaan antiikin aikaisista teosluetteloista, joihin lukeutuu muun muassa Diogenes Laertioksen antama Aristoteleen teosten luettelo. Diogenes vaikuttaa olevan ensimmäinen, joka on kutsunut kokoelmaa 158 kaupungin perustuslaeiksi. Aristoteles itse viittaa kokoelmaan "Nikomakhoksen etiikan" lopussa, jossa hän kehottaa opiskelijoitaan tutkimaan olemassa olevia perustuslakeja ja tämän jälkeen kääntymään "Politiikassa" esitettyihin kysymyksiin, kuten esimerkiksi kysymykseen siitä, mikä hallintomuoto on paras.


title: 158 kaupungin valtiomuodot

text: Kokoelman ainoa nykyaikaan säilynyt tutkielma on "Ateenan valtiomuoto", joka on säilynyt vuonna 1890 löytyneessä papyruksessa. Myös se saattaa olla jonkun Aristoteleen oppilaan tämän elinaikana kirjoittama.


title: 158 kaupungin valtiomuodot

text: Kokoelman jokainen tutkielma sisälsi todennäköisesti kuvauksen sekä kaupungin valtiomuodon historiasta että valtiomuodosta sellaisena kuin se oli tutkielman kirjoitushetkellä. Tutkijat ovat kuitenkin erimielisiä siitä, sisälsikö kokoelma 158 eri kaupungin perustuslakien historian, vai 158 eri perustuslakia, niin että kokoelmassa saattoi olla yhdestä kaupungista useampia lakeja. Aristoteles itse ei mainitse lukua.


title: 158 kaupungin valtiomuodot

text: Säilyneistä katkelmista on päätelty, että kokoelmaan olisivat kuuluneet ainakin seuraavien valtioiden tai kansojen valtiomuodot; osa näistä tunnistuksista on kyseenalaisia:


title: Nils Göran Lüchou

text: Nils Göran Lüchou (30. huhtikuuta 1896 Helsinki – 28. syyskuuta 1949 Helsinki) oli suomalainen teatteriarvostelija ja dramaturgi.


title: Nils Göran Lüchou

text: Lüchoun vanhemmat olivat toimitusjohtaja Carl Birger Lüchou ja tämän ensimmäinen vaimo Hildur Irene Juselius. Hän pääsi ylioppilaaksi 1914 ja valmistui filosofian kandidaatiksi ja maisteriksi. Lüchou opiskeli Pariisissa 1921, 1924 ja 1938 sekä Keski–Euroopassa 1929.


title: Nils Göran Lüchou

text: Lüchou oli Söderström & Co -kustannusyhtiön palveluksessa vuoteen 1949 saakka. Hän toimi Dagens Pressin ja Svenska Pressenin teatteriarvostelijana 1920–1949 sekä Yleisradion ruotsinkielisellä puolella dramaturgina 1938–1949. Lüchou oli myös Uusmaalaisen osakunnan kuraattorina 1925–1927.


title: Nils Göran Lüchou

text: Lüchou oli naimisissa vuodesta 1921 Marianne Dittmarin kanssa.


title: Pul-e-Charkhin vankila

text: Pul-e-Charkhin vankila (Persiaksi: زندان پل چرخی), on vankila Afganistanissa. Se on Afganistanin suurin vankila, ja se sijaitsee Kabulin itäpuolella. Vankilan rakentaminen aloitettiin 1970-luvulla silloisen presidentin Mohammed Daud Khanin aloitteesta, ja se valmistui 1980-luvulla. Se on kuuluisa siellä aikoinaan harjoitetuista kidutuksista ja teloituksista.


title: O. A. Kallio

text: Oskar Albin Kallio, sukunimi alk. "Käyhkä" (18. huhtikuuta 1874 Mikkeli – 1. huhtikuuta 1940 Tampere) oli suomalainen lyseon lehtori ja kirjallisuustutkija.


title: O. A. Kallio

text: Kallion äiti oli Ida Maria Käyhkä. Hän pääsi ylioppilaaksi Mikkelin lyseosta 1894 ja valmistui filosofian kandidaatiksi 1898, lisensiaatiksi 1901 ja tohtoriksi 1903. Kallio oli historian ja suomenkielen lehtorina Savonlinnan reaalilyseossa 1904–1911 ja Tampereen klassillisessa lyseossa 1911–1940.


title: O. A. Kallio

text: Kallio oli Valvojan toimituksen jäsen 1900–1902 ja Savolaisen toimituksen jäsen 1907–1911. Hän oli perustamassa Tampereen historiallista seuraa ja toimi seuran varapuheenjohtajana 1924–1940. Hän oli myös Aamulehden kirjallisuusarvostelijana 1920–1940.


title: O. A. Kallio

text: Kallio oli naimisissa kaksi kertaa;


title: Eino Salokas

text: Eino Edvard Salokas, sukunimi vuoteen 1906 "Silvander" (2. joulukuuta 1887 Perniö – 6. toukokuuta 1957 Helsinki) oli suomalainen rehtori ja historiantutkija.


title: Eino Salokas

text: Salokkaan vanhemmat olivat rovasti Frans Edvard Silvander ja Elli Liljefors. Hän pääsi ylioppilaaksi 1907 ja valmistui filosofian maisteriksi 1913, lisensiaatiksi 1923 ja tohtoriksi 1928.


title: Eino Salokas

text: Salokas toimi opettajana Terijoen yhteiskoulussa 1916–1918, Tuusulan kansanopistossa 1918–1921 sekä Tampereen yhteiskoulussa 1922–1924. Hän oli Porin tyttölyseon historian ja yhteiskuntaopin lehtorina 1924–1926, Turun tyttölyseon suomenkielen lehtorina 1926–1928 sekä Helsingin tyttölukiossa lehtorina 1928–1954 ja rehtorina 1932–1954.


title: Eino Salokas

text: Salokas oli naimisissa vuodesta 1922 Alli Kaarina Mikkolan kanssa.


title: Oskar von Schoultz

text: Oskar von Schoultz (25. lokakuuta 1872 Helsinki – 18. maaliskuuta 1947 Helsinki) oli suomalainen yliopiston lehtori ja kielenkääntäjä.


title: Oskar von Schoultz

text: Von Schoultzin vanhemmat olivat kenraalimajuri Carl Lorentz Adalbert von Schoultz ja Rosalio Constance Sofie von Schoultz. Hän kävi Kiovan kadettikoulun 1883–1889, Pietarin 1. kadettikoulun 1889–1890, Pavlovskin sotaopiston 1890–1892, sotilassähköteknillisen koulun upseeriluokan 1893–1895 sekä opiskeli Kiovan yliopistossa 1896–1898. Von Schoultzista tuli aliluutnantti 1892, luutnantti 1898 ja alikapteeni 1906.


title: Oskar von Schoultz

text: Von Schoultz palveli 1. ja 7. sapööripataljoonassa 1892–1898 ja toimi sitten armeijasta erottuaan kielenkääntäjänä eri virastoissa ja venäjänkielen opettajana oppikouluissa. Hän oli Helsingin yliopiston venäjän kielen lehtorina 1903–1939 ja Suomen senaatin kielenkääntäjänä 1899–1914. Von Schoultz osallistui säätyvaltiopäiville aateliston edustajana 1900 ja 1905–1906.


title: Oskar von Schoultz

text: Von Schoultz oli vankilassa ensimmäisen maailmansodan aikana kieltäydyttyään osallistumasta sotaan tsaari-Venäjän armeijassa. Hän kirjoitti 1930-luvulla useita rauhanaatetta ja kuolemanrangaistusta käsitelleitä artikkeleita. Von Schoultz kirjoitti myös useita tutkielmia venäläisestä kirjailijasta Fjodor Dostojevskistä.


title: Oskar von Schoultz

text: Von Schoultz oli naimisissa vuodesta 1900 Marie Natalie Ljubov Eveline Tigerstedtin kanssa.


title: Jääpallon SM-sarja 1938

text: Jääpallon Suomen mestaruus 1938 ratkaistiin kaksilohkoisessa sarjassa. Lohkojen voittajat pelasivat mestaruusottelun ja kakkoset kohtasivat pronssikamppailussa. Edellisestä kaudesta sarjaa laajennettiin 12 joukkueen kaksilohkoiseksi sarjaksi aiemman kahdeksan sijasta. Länsilohkon ykköseksi selvisi HIFK ja idässä WP-35. Ensimmäistä kertaa loppuottelussa pelasi joukkue Helsingin ja Viipurin ulkopuolelta. Helsingin IFK voitti mestaruuden 2-1 voitolla. Sudet jäi ensimmäisen kerran koko seurahistoriansa aikana mitalisijojen ulkopuolelle.


title: Jääpallon SM-sarja 1938

text: Karsinnat kahdesta paikasta Itäsarjaan: Ylä-Vuoksen Palloseura - Joensuun Palloseura 8–3, Mikkelin Palloilijat - Viipurin Ilves 0–8, Viipurin Ilves - Savonlinnan Pallokerho 3–2, Savonlinnan Pallokerho - Ylä-Vuoksen Palloseura 3–1. Ilves ja SaPKo saivat paikan sarjassa.


title: Jääpallon SM-sarja 1938

text:
Ennen kauden alkua suoritetut karsinnat länsisarjaan pääsystä: Porin Kärpät - Vaasan IFK 3–9 ja Kronohagens IF - Porin Kärpät 5–1. VIFK ja KIF saivat paikan sarjassa.
Uusinta putoamisesta: KIF - Akilles 0-2
KIF ja LUM putosivat sarjasta. Tilalle nousivat YVPS ja HPS.


title: Jääpallon SM-sarja 1938

text: 27.2.1938 Helsinki


title: Jääpallon SM-sarja 1938

text: HIFK:n joukkue: Adrian Michalewicz, Paul Vasiljeff, Frans Karjagin, Walter Svanström, Torsten Svanström, Leo Karjagin, Erik Åberg, Ernst Grönlund, Olof Strömsten, Harald Sundqvist, Hans Byman ja Odert Forsstedt.


title: J. W. Juvelius

text: Johan Wilhelm Juvelius (10. syyskuuta 1863 Pyhäjoki – 12. tammikuuta 1927 Turku) oli suomalainen lyseon lehtori ja kansanrunouden sekä kirjallisuuden tutkija.


title: J. W. Juvelius

text: Juveliuksen vanhemmat olivat lääninmaanmittari Johan Henrik Juvelius ja Ida Maria Åkerman. Hänen pikkuveljensä Valter Henrik Juvelius oli kirjailija ja kääntäjä. Hän pääsi ylioppilaaksi 1882 ja valmistui filosofian maisteriksi 1886 sekä tohtoriksi 1906. Juvelius teki 1886 muinaistieteellisen tutkimusmatkan Venäjän Karjalaan ja hän teki myös opintomatkoja Saksaan, Sveitsiin ja Ruotsiin.


title: J. W. Juvelius

text: Juvelius toimi Raahen alkeiskoulun apulaiskollegana 1888–1893, Turun suomalaisen tyttökoulun kollegana 1893–1911 sekä Turun suomalaisen lyseon lehtorina 1911. Juvelius oli Suomen kouluviraston eläkekassan johtokunnan jäsen vuodesta 1915. Raahessa asuessaan Juvelius oli Raahen kaupunginvaltuuston sihteeri 1888–1893 ja Raahen Sanomain vastaava toimittaja 1888–1889.


title: J. W. Juvelius

text: Juvelius oli naimisissa kaksi kertaa, 1889–1902 Helmi Teresia Gestrinin (k. 1902) kanssa ja vuodesta 1903 Edit Emilia Björklundin kanssa.


title: J. W. Juvelius

text: J. W. Juveliuksella oli seitsemän sisarusta, joista tunnettuja ovat kirjailija Valter Juva (1865–1922), vankilanjohtaja V. O. Juvelius (1869–1937), lähetyssaarnaaja ja diakoni Ester Juvelius (1876–1962), näytelmäkirjialija ja suomentaja Veera Roos (1882–1961) sekä kirjailija Siiri Juva (1886–1974).


title: Kruzenštern

text: Kruzenštern () on venäläinen nelimastoinen parkkilaiva. Se on parkki "Sedovin" jälkeen maailman toiseksi suurin purjelaiva, joka edelleen purjehtii.


title: Kruzenštern

text: "Kruzenštern" rakennettiin Telenborgin telakalla Saksassa 1926. Laivalle annettiin nimi Padua, ja se kuului hampurilaisen Laeiszin varustamon Flying-P-Liner-purjealusten sarjaan. P-kirjaimella alkavien alusten sarjaan kuuluivat myös purjelaivat "Pangani", "Potosi", "Pamir", "Petschili", "Peking", "Pommern", "Preussen" ja "Passat". Toisen maailmansodan jälkeen Saksa joutui luovuttamaan laivan Neuvostoliitolle sotakorvauksena. Uuden nimensä, "Kruzenštern", laiva sai amiraali Ivan Kruzenšternin mukaan vuonna 1946.


title: Kruzenštern

text: Venäjän laivasto luopui vanhoista purjelaivoista vuonna 1996, ja siitä lähtien "Kruzenštern" on venäläisen lähteen mukaan toiminut Baltian kalastuslaivaston valtiollisen akatemian koululaivana, mutta läntisten tietojen mukaan se on Venäjän valtiollisen meriakatemian alus, ja sen kotisatama on Kalinigrad.


title: Kruzenštern

text: Alus vieraili Oulussa kesäkuussa 2011. Se on ottanut osaa lukuisiin The Tall Ships' Races -kilpailuihin ja vieraili Helsingissä heinäkuussa 2013.


title: Kruzenštern

text: Laivan oli tarkoitus vierailla Ahvenanmaalle syyskuussa 2017, samaan aikaan kun Venäjä ja Valko-Venäjä järjestävät Zapad 2017 -sotaharjoitukset, mutta Suomen Pääesikunta kielsi vierailun. Mukana olisi ollut 164 kadettia. Pääesikunta ei kommentoi kieltoa, mutta ruotsalaisen turvallisuuspolitiikan asiantuntijan Tomas Riesin mukaan aluksen pääsy Ahvenanmaalle olisi vastoin alueen demilitarisoitua asemaa.


title: Aarne Salonius

text: Aarne Henrik Salonius (20. huhtikuuta 1884 Kankaanpää – 16. elokuuta 1930 Rauman saaristo) oli suomalainen klassillisen filologian tutkija ja Helsingin yliopiston kreikan kirjallisuuden professori.


title: Aarne Salonius

text: Saloniuksen vanhemmat olivat nimismies Frans Fritiof Salonius ja Edla Wilhelmina Juselius. Hän pääsi ylioppilaaksi 1901 ja valmistui filosofian kandidaatiksi 1906 sekä lisensiaatiksi ja tohtoriksi 1911.


title: Aarne Salonius

text: Salonius oli Viipurin klassillisen lyseon latinan– ja kreikankielen lehtorina 1911–1921 ja Helsingin suomalaisen normaalilyseon latinan ja kreikan kielen vanhempi lehtori 1921–1929. Hän toimi Helsingin yliopistossa dosenttina 1920–1929 ja kreikan kirjallisuuden professorina 1929–1930.


title: Aarne Salonius

text: Aarne Salonius oli naimisissa vuodesta 1929 laulajatar Helmi Sigrid Frilanderin kanssa.


title: I. W. Hasselblatt

text: Ivar Wilhelm Hasselblatt (20. huhtikuuta 1864 Vaasa – 6. lokakuuta 1948 Vaasa) oli suomalainen asianajaja ja pormestari.


title: I. W. Hasselblatt

text: Hasselblattin vanhemmat olivat hovioikeuden asessori Robert Hasselblatt ja Hernila Erika Hällström. Hän pääsi ylioppilaaksi 1883 ja suoritti oikeustutkinnon 1887 sekä sai varatuomarin arvon 1890.


title: I. W. Hasselblatt

text: Hasselblatt toimi asianajajana 1888–1889 ja hän oli Vaasan pormestari 1899–1934. Hasselblatt oli karkotettuna Siperiaan Taraan Tobolskin kuvernementissa 1914–1917. Hän sai laamannin arvonimen 1934.


title: I. W. Hasselblatt

text: Ivar Hasselblatt oli naimisissa vuodesta 1889 Alma Emilia Chydeniuksen kanssa.


title: Hilma Rantanen

text: Hilma Maria Rantanen (os. Tähtinen, 30. maaliskuuta 1875 Hämeenlinnan maalaiskunta – 26. marraskuuta 1943) oli suomalainen näyttelijä ja teatterinjohtaja. Hän esiintyi myös kolmessa suomalaisessa mykkäelokuvassa vuosina 1913–1915.


title: Hilma Rantanen

text: Hänen vanhempansa olivat kansakoulunopettaja Mikko Tähtinen ja Amanda Maria Sjöblom. Rantanen toimi näyttelijänä vuodesta 1894 lähtien aluksi Suomalaisessa teatterissa ja myöhemmin Kansallisteatterissa, josta hän joutui eroamaan sopimusriitojen vuoksi vuonna 1901. Eron taustalla oli myös Rantasen tuohon aikaan paheksuttu avoliitto näyttelijä Kaarle Halmeen kanssa. Hänen ensimmäinen miehensä liikemies Johan Fredrik Rantasen oli kuollut vuonna 1900, vain kahden avioliittovuoden jälkeen. Kansallisteatterista eroamisensa jälkeen Rantanen siirtyi eri työväenyhdistysten näyttämöille, kunnes vuonna 1904 perusti yhdessä Halmeen kanssa Tampereen Teatterin, jossa esiintyi vuoden ajan. Helsingin Työväenteatterin johtajana Rantanen toimi vuodet 1905–1907. Hänen aikanaan se keskittyi yhteiskunnallisiin draamoihin, kuten Björnstjerne Björnsonin ja Gerhart Hauptmannin tuotantoon. Seuraavaksi Rantanen perusti Halmeen kanssa Kansan Näyttämön vuonna 1907. Tallinnan Estonia-teatterin ohjaajaksi Rantanen ryhtyi 1912, näytellen samalla viron kielellä.


title: Hilma Rantanen

text: Kesällä 1916 Rantanen palasi Suomeen ja perusti oman teatterin, joka aloitti saman vuoden syyskuussa nimellä Uusi Teatteri. Sen ohjelmiston kokoamisessa Rantasta avusti Elvira Willman-Eloranta. Näyttelijöiksi hän palkkasi lähinnä eri kiertueteattereissa esiintyneitä näyttelijäitä, mutta päätähdeksi Rantanen onnistui värväämään Aarne Orjatsalon. Teatterin ensimmäisenä näytelmänä esitettiin Willman-Elorannan kirjoittamaa "Rakkauden orjuutta", joka kuvasi muun muassa sukupuolten välistä epätasa-arvoa ja naisten alistettua asemaa aikansa suomalaisessa yhteiskunnassa. Keväällä 1917 näytelmää esittänyt seurue hajosi ja Rantanen siirtyi aikaisemmin perustamalleen Kansan Näyttämölle vuosiksi 1918–1925.


title: Hilma Rantanen

text: Sisällissodan jälkeen Rantanen teki pesäeroa työväenliikkeeseen ja sosialidemokraattiseen puolueeseen. Hän muun muassa ilmoitti jatkossa omaksi puoluekannakseen kokoomuksen. Vuonna 1913 Rantanen oli avioitunut konttoripäällikkö Väinö Pylkkäsen kanssa. He adoptoivat sisällissodan aikana syntyneen punaorvon, jolle antoivat nimeksi Tauno Kullervo Pylkkänen. Hänestä tuli myöhemmin tunnettu oopperasäveltäjä ja Kansallisoopperan taiteellinen johtaja.


title: Arthur Broberg

text: Uno Arthur Alexander Broberg (5. maaliskuuta 1856 Karjalohja – 11. elokuuta 1941 Helsinki) oli suomalainen pankkivirkamies ja ruotsin kielellä kirjoittanut runoilija.


title: Arthur Broberg

text: Brobergin vanhemmat olivat tehtaanhoitaja Johan Gustaf Broberg ja Elvira Jacobina Forss. Hän pääsi ylioppilaaksi 1876.


title: Arthur Broberg

text: Broberg toimi Suomen Pankissa ylimääräisenä virkamiehenä 1879–1886, pääkonttorin kirjurina 1886–1887, Mikkelin konttorin pankinkomissaarina 1887–1895 ja Kotkan konttorin pankinkomissaarina 1895–1904. Hän oli Suomen pankin pääkonttorin ylikamreerina 1904–1914 ja pankin johtokunnan jäsenenä 1914–1924. Viimeksi Broberg oli Siviilivirkakunnan leski- ja orpokassan palveluksessa 1924–1937.


title: Arthur Broberg

text: Broberg oli Mikkelin rahatoimikamarin varapuheenjohtaja 1891–1895 sekä Kotkan kaupunginvaltuuston jäsen 1900–1904.


title: Arthur Broberg

text: Arthur Broberg oli naimisissa vuodesta 1884 Selma Charlotta Forssin (k. 1938) kanssa.


title: Federico Scoppa

text: Federico Matías Scoppa (s. 7. heinäkuuta 1987 San Nicolás de los Arroyos, Argentiina) on argentiinalainen jalkapalloilija, joka edustaa Club y Biblioteca Ramón Santamarinaa. Hän on pelipaikaltaan puolustava keskikenttäpelaaja.


title: Federico Scoppa

text: Scoppa on Boca Juniorsin kasvatti. Heinäkuussa 2008 hän siirtyi Portugalin Primeira Ligassa pelaavaan FC Portoon, josta siirtyi heti lainalle Portugalin toisen sarjatason Sporting Covilhãan. Kauden 2010 Scoppa pelasi ecuadorilaisessa LDU de Lojassa.


title: Federico Scoppa

text: Maaliskuussa 2011 Scoppa teki kolmivuotisen sopimuksen Veikkausliigassa pelaavan FC Interin kanssa. Scoppa debytoi Veikkausliigassa 12. toukokuuta 2011 Helsingin Jalkapalloklubia vastaan, kun hän pääsi vaihdosta sisään Mika Mäkitalon tilalle.


title: René Ahrenberg

text: Helge Edmund René Ahrenberg (8. toukokuuta 1882 Helsinki – 4. marraskuuta 1941 Gävle, Ruotsi) oli suomalainen ruotsin kielellä kirjoittanut kirjailija. Hän käytti myös nimimerkkiä "Broder Jönis".


title: René Ahrenberg

text:
Omalla nimellä:
Nimimerkillä "Broder Jönis":


title: Jääpallon SM-sarja 1943

text: Vuonna 1943 jääpallon Suomen mestaruuskilpailu oli mahdollista järjestää jatkosodasta huolimatta, koska Suomen rintamalla oli talvella 1943 sen verran hiljaista. Olosuhteiden pakosta sarja pelattiin kuitenkin cup-kilpailuna, joka ratkaisi "sotavuoden 1943 jääpallomestaruuden". Kilpailuun osallistui kymmenen joukkuetta. Uutena joukkueena mukana kilpailussa oli Helsingin Hukat, joka oli perustettu jatkamaan Viipurin Palloseuran toimintaa. ViPS ei palannut jatkosodan aikana takaisinvallattuun Viipuriin Susien tavoin. Muita viipurilaisseuroja kilpailussa ei ollut Ilveksen poisjäännin takia. Tuon ajan parhaista seuroista kilpailusta puuttuivat myös muun muassa Akilles, LUM ja YVPS.


title: Jääpallon SM-sarja 1943

text: Asemasotavaiheen aikana pelaajat pystyivät harjoittelemaan rintamalinjan taakse jäädytetyllä jääpallokentällä silloin tällöin, joukkueiden yhteisharjoitukset tosin jäivät vähäisiksi osan pelaajista ollessa rintamalla ja osan kotiseudulla. Joukkueet eivät myöskään aina saaneet pelata parhaalla kokoonpanollaan pelaajien ollessa rintamalla.


title: Jääpallon SM-sarja 1943

text: Ottelut piti pelata nopeassa tahdissa ja avauskierroksella Helsingin Väinämöisen kentällä pelattiin kolme ottelua peräkkäin. Ainutlaatuinen tapaus oli kuitenkin välieräottelu WP-35:n ja SaPKo:n välillä. Tammikuun 31. päivänä pelattu ottelu pelattiin aivan rintamalinjan takana Kaljalajärven jäällä, koska niillä seuduilla palveli paljon WP-35:n pelaajia. Taustalla kuului tykkien jyminä luomassa ottelulle omanlaisensa tunnelman. Kentältä oli suora näköyhteys etulinjaan, joten kentän reunoilla olevan yleisönkin piti olla ääneti. WP-35 voitti erikoisissa olosuhteissa pelatun ottelun 8-0.


title: Jääpallon SM-sarja 1943

text: Loppuottelun WP-35 sai pelata kotikentällään Varkaudessa HIFK:ta vastaan. HIFK johti tauolla 0-2, mutta WP-35 voitti lopulta ottelun maalein 3-2 ja sai ensimmäisen mestaruutensa. Koskaan aiemmin jääpallon Suomen mestaruus ei ollut mennyt Viipurin tai Helsingin ulkopuolelle.


title: Jääpallon SM-sarja 1943

text:
21.helmikuuta 1943 Varkaus
WP-35:n joukkue: Pentti Antikainen (mv), Kaarlo Hilander (mv), Veikko Eronen, Artturi Jussila, Toivo Hilander, Kauko Immonen, Aarni Sutinen, Heikki Karikoski, Martti Vepsäläinen, Arvo Heiskanen, Väinö Markkanen, Viljo Eronen


title: Aino Elina Pekkarinen

text:
Aino Elina Pekkarinen (10. lokakuuta 1901 Helsinki – 25. lokakuuta 1954 Helsinki) oli suomalainen toimittaja ja kirjailija.
Aino Pekkarinen kirjoitti huvinäytelmiä ja romaaneita sekä yksin että yhdessä miehensä Tatu Pekkarisen kanssa. Aino ja Tatu Pekkarinen sovittivat Aino Pekkarisen romaanista "Perämies Kalle Aaltonen ja hänen morsiamensa" käsikirjoituksen elokuvaan "Kalle Aaltosen morsian", jonka ohjasi 1948 Ossi Elstelä. He tekivät käsikirjoituksen myös 1940 valmistuneeseen 19 minuutin pituiseen Suomi-Filmi Oy:n lyhytelokuvaan "Pelle Petteri".


title: Fables of Faubus

text: Fables of Faubus on Charles Mingusin säveltämä jazzkappale. Se julkaistiin vuonna 1959 "Mingus Ah Um" -albumin seitsemäntenä kappaleena. Mingus kirjoitti kappaleen vastustukseksi Arkansasin kuvernöörille Orval Faubusille, joka yritti estää yhdeksän mustaihoisen teini-ikäisen opiskelun Little Rock Central High Schoolissa vuonna 1957.


title: Fables of Faubus

text: Levy-yhtiö Columbia Records päätti, ettei kappaleesen sisällytetä sanoituksia, joten kappale nauhoitettiin instrumentaalikappaleeksi. Kappaleesta julkaistiin kuitenkin sanoitukset sisältävä versio vuoden 1960 albumilla "Charles Mingus Presents Charles Mingus" nimellä ”Original Faubus Fables”.


title: Anna-Liisa Hämeensalo

text: Anna-Liisa Hämeensalo (myös nimellä A. Sommer, 28. maaliskuuta 1913 – 20. heinäkuuta 1997 Helsinki) oli suomalainen näyttelijä ja koreografi. Hän näytteli muutamassa elokuvassa ja teki koreografian elokuviin "Nuoruus vauhdissa", "Vain laulajapoikia" ja "Tyttö ja hattu".


title: V116-luokka

text: V116-luokka oli Saksan keisarikunnan laivaston ensimmäisen maailmansodan lopulla valmistettu hävittäjäluokka, johon piti kuulua kolme alusta. Niistä vain yksi ehti valmistua.


title: Sommer

text: Sommer tai Le Sommer on muun muassa seuraavien henkilöiden sukunimi:


title: J. Holopainen

text: Frans Jalmar (Hjalmar) Holopainen (21. marraskuuta 1889 Kuopio – 3. helmikuuta 1956 Juva) oli suomalainen proviisori ja näytelmäkirjailija.


title: J. Holopainen

text: Holopaisen vanhemmat olivat vaakamestari Johan Holopainen ja Lovisa Hyrk. Hän oli naimisissa vuodesta 1917 Helmi Fredrika Holopaisen kanssa.


title: J. Holopainen

text: Holopainen valmistui farmaseutiksi 1911 ja proviisoriksi 1917.


title: Mărăști (1920)

text: Mărăști oli Romanian kuninkaallisen laivaston Mărăști-luokan hävittäjä, joka palveli toisessa maailmansodassa. Alus luovutettiin Neuvostoliitolle, jonka laivastossa se palveli.


title: Mărăști (1920)

text: Alus valmistui 15. heinäkuuta 1917 ja palveli ensimmäisen maailmansodan lopun Italian kuninkaallisessa laivastossa nimellä "RN Sparviero". Alus palautettiin sodan päätyttyä Romanian kuninkaalliselle laivastolle, ja se saapui sisaraluksensa kanssa Constanțaan 1. heinäkuuta 1920.


title: Mărăști (1920)

text: Alus oli modernisoitavana Italiassa 1925–1926, jolloin sen pääaseistukseksi vaihdettiin kaksiputkiset 4,7 tuuman 45 pituuskaliiperin Schneider-Canet-Armstrongin M1918/19 etu- ja takakannelle ja keskilaivaan vastaava tykki yksiputkisena asennuksena. Alukselta poistettiin myös kaksi kolmituumaista tykkiä yläkansilta. Alusta modernisoitiin uudelleen 1939, jolloin korvattiin keskilaivassa ollut tykki kahdella kaksipiippuisella Hotchkissin 13,2 millimetrin konekiväärillä. Loput kolmituumaiset korvattiin kahdella Rheinmetallin 37 millimetrin tykillä. Aluksen takakannelle asennettiin italialaiset syvyyspomminheittimet.


title: Mărăști (1920)

text: Aluksen turbiinimoottorinlavat vaurioituivat 1941-1942, minkä jälkeen sen huippunopeus laski 22 solmuun. Se ajoi karille huhtikuussa 1944, jolloin aluksen potkurit vaurioituivat. Alus makasi palveluskelvottomana Constanțassa sodan loppuun.


title: Mărăști (1920)

text: Puna-armeijan vallattua sataman 30. elokuuta alus siirrettiin Neuvostoliiton laivastolle nimettynä "Lovkyksi". Vuonna 1946 alus palautettiin Romanialle, joka nimesi sen "D11:ksi". Alus palveli koululaivana, kunnes se poistettiin palveluksesta 1960-luvun alussa.


title: Tie pohjoiseen

text: Tie pohjoiseen on Mika Kaurismäen ohjaama ja käsikirjoittama road movie -tyylinen elokuva, joka tuli ensi-iltaan 24. elokuuta 2012. Pääosissa näyttelevät Samuli Edelmann ja Vesa-Matti Loiri. Elokuvan käsikirjoitustiimiin kuului Kaurismäen lisäksi Sami Keski-Vähälä.


title: Tie pohjoiseen

text: Elokuva kertoo isästä (Loiri), joka pitkän ajan kuluttua tapaa poikansa (Edelmann). He tekevät pitkän reissun kohti pohjoista. Matkan aikana isä ja poika puhuvat menneisyydestään ja tulevaisuudestaan sekä tapaavat erilaisia ihmisiä.


title: Tie pohjoiseen

text: Nimekkäistä näyttelijöistä huolimatta elokuva sai kriitikoilta verrattaen vaisun vastaanoton. Se keräsi kuitenkin paljon katsojia: kuudentena esitysviikonloppunaan elokuvan oli nähnyt jo 200 000 katsojaa. Pietarin kansainvälisillä elokuvajuhlilla "Tie pohjoiseen" voitti yleisöpalkinnon.


title: Tie pohjoiseen

text: Elokuvan tunnussävelmä ”Tuomittuna kulkemaan” on Vesa-Matti Loirin ja Samuli Edelmannin duetto, ja sen on säveltänyt ja sanoittanut Juha Tapio.


title: Klaus Störtebecker

text: Klaus Störtebecker (1360 - 20. lokakuuta 1401) oli alkujaan aatelismies " Klaus von Alkum", josta tuli Itämerellä toiminut kaappari ja merirosvo. Klaus Störtebecker sai kaapparinoikeudet Albrekt Mecklenburgilaiselta. Störtebeckerin kaapparinoikeudet mitätöityivät Mecklenburgilaisen hävittyä Ruotsissa käydyn valtataistelun kuningatar Margaretalle. Koska Störtebecker ei mennyt kuningatar Margaretan palvelukseen, vaan jatkoi ryöstelyä, hänestä tuli virallisesti merirosvo. Hänet teloitettiin Hampurissa merirosvouksesta.


title: Klaus Störtebecker

text:
Störtebecker yhdistetään vitaaliaaneihin ensimmäisen kerran vuonna 1393. Tällöin hän hyökkäsi Hannes-kaapparikapteenin johdolla Bergeniin. Vuonna 1394 Störtebecker kaappasi kaksi elbingiläistä kauppalaivaa. Störtebecker harjoitti kaapparitoimintaansa Itämeren lisäksi myös Pohjanmerellä häiriten Hampurin ja Bremenin kauppamerenkulkua ja Elben suiston merenkulkua .
Störtebeckeriä pidetään kovana juomarina ja hänen lisänimensä tarkoittaakin "tuopin turmaa"


title: Klaus Störtebecker

text: Hansakauppiaat kyllästyivät vitaliaanien rosvoukseen. Hansapäivät päättivätkin helmikuussa 1400 lähettää laivaston ja miltei tuhat miestä kaapparijahtiin. Syksyllä 1400 seitsemänkymmentä vitaliaania jäi vangiksi neljänkymmenen menettäessä taistelussa henkensä. Tämä osoitti, että hansakauppiaat olivat tosissaan. Vuonna 1401 Simon von Utrechtin komentama sotalaiva vangitsi Störtebeckerin ja tämän lisäksi toistasataa vitaliaania. Störtebecker mestattiin miekalla miehistönsä ja Hampurin raadin edessä 20. lokakuuta 1401 .


title: Hugo Helge Ingelius

text: Hugo Helge Gabriel Ingelius (6. marraskuuta 1899 Turku – 16. huhtikuuta 1956 Turku) oli suomalainen merikapteeni ja ruotsin kielellä kirjoittanut kirjailija.


title: Hugo Helge Ingelius

text: Ingelius kävi 4 luokkaa oppikoulua. Hänestä tuli yliperämies 1923 ja hän suoritti merikapteenitutkinnon 1927 sekä aluksenmittaajatutkinnon 1935. Ingelius toimi Helsingin luotsipiirin apulaispiiripäällikkönä 1937–1944 ja sen jälkeen merenkulkuhallituksen II luokan vt. luotauspäällikkönä.


title: Veljekset

text:
Veljekset tarkoittaa miespuolisia sisaruksia.
Sen lisäksi se voi tarkoittaa:


title: Brothers

text: Brothers voi tarkoittaa:


title: Mauno Kanninen

text: Mauno Matti Johannes Kanninen (18. elokuuta 1905 Sahalahti – 22. joulukuuta 1956 Helsinki) oli suomalainen kirjastonhoitaja ja valtion kirjastotoimiston johtaja.


title: Mauno Kanninen

text: Kanninen toimi Rauman kaupunginkirjastonhoitajana vuoteen 1937 saakka ja sen jälkeen hän oli Helsingissä Vallilan kirjaston johtajana 1937–1939 ja Kallion kirjaston johtajana vuodesta 1939. Viimeksi Kanninen toimi 1950-luvulla valtion kirjastotoimiston johtajana. Hän oli myös Suomen kirjastoseuran puheenjohtajana.


title: Mauno Kanninen

text: Kanninen on haudattu Helsingin Honkanummen hautausmaalle.


title: Broughin linna

text: Broughin linna on raunioitunut kivilinna Broughin kylässä Cumbriassa. Paikalla oli roomalaisaikana castra-linnake, joka käsitti huomattavasti laajemman alueen kuin nykyinen linna. Vilhelm Punainen rakennutti paikalle 1090-luvulla mäkilinnan ja paaluvarustuksen.


title: Broughin linna

text: Ensimmäisen kerran linna joutui vakavan hyökkäyksen kohteeksi vuonna 1174, jolloin Skotlannin kuningas Vilhelm Leijona poltti sen. Linna rakennettiin uudelleen 1180-luvulla. Juhana Maaton antoi sen vuonna 1203 Robert de Vieuxpontille, joka teki laajennustöitä.


title: Broughin linna

text: Linnan omistaa nykyään English Heritage.


title: Mărășești (1920)

text: Mărășești oli Romanian kuninkaallisen laivaston Mărăști-luokan hävittäjä, joka palveli toisessa maailmansodassa. Alus luovutettiin Neuvostoliitolle, jonka laivastossa se palveli


title: Mărășești (1920)

text: Alus valmistui 15. heinäkuuta 1917 ja palveli ensimmäisen maailmansodan lopun Italian kuninkaallisessa laivastossa nimellä "RN Nibbio". Se palautettiin sodan päätyttyä Romanian kuninkaalliselle laivastolle ja alus saapui sisaraluksensa kanssa Constanțaan 1. heinäkuuta 1920.


title: Mărășești (1920)

text: Alus oli modernisoitavana Italiassa 1925–1926, jolloin sen pääaseistukseksi vaihdettiin kaksiputkiset 4,7 tuuman 45 pituuskaliiperin Schneider-Canet-Armstrongin M1918/19 etu- ja takakannelle ja keskilaivaan vastaava tykki yksiputkisena asennuksena. Alukselta poistettiin myös kaksi kolmituumaista tykkiä yläkansilta. Alusta modernisoitiin uudelleen 1939, jolloin korvattiin keskilaivassa ollut tykki kahdella kaksipiippuisella Hotchkissin 13,2 millimetrin konekiväärillä. Loput kolmituumaiset korvattiin kahdella Rheinmetallin 37 millimetrin tykillä. Aluksen takakannelle asennettiin italialaiset syvyyspomminheittimet.


title: Mărășești (1920)

text: Puna-armeijan vallattua sataman 30. elokuuta alus siirrettiin Neuvostoliiton laivastolle nimellä "--". Vuonna 1946 alus palautettiin Romanialle, joka nimesi sen "D12:ksi". Alus palveli koululaivana, kunnes se poistettiin palveluksesta 1960-luvun alussa.


title: CS Gaz Metan Mediaș

text: Club Sportiv Gaz Metan Mediaș (CS Gaz Metan Mediaș) eli Gaz Metan on romanialainen jalkapalloseura Mediașin kaupungista. Joukkue on parhaimmillaan ollut kaudella 2010–11 Liga 1:sen seitsemäs. Romanian Cupin finaalissa seura oli kaudella 1951.


title: CS Gaz Metan Mediaș

text: Heinäkuussa 2011 seura kohtasi Kuopion Palloseuran Eurooppa-liigan toisella karsintakierroksella. Gaz Metan hävisi ensimmäisen osaottelun Kuopiossa 0–1, mutta eteni jatkoon voitettuaan kotiottelunsa 2–0. Kolmannella karsintakierroksella Gaz Metan pudotti jatkosta saksalaisen Bundesliiga-joukkueen Mainz 05. Neljännellä karsintakierroksella Gaz Metan hävisi itävaltalaiselle Austria Wien-joukkueelle.


title: Lauri Parikka

text: Lauri Arvid Parikka (23. syyskuuta 1895 Helsinki – 29. joulukuuta 1965) oli suomalainen kuvataiteilija. Hänen vanhempansa olivat veneenrakentaja Antti Juho Parikka ja Erika Juhontytär.


title: Lauri Parikka

text: Lauri Parikka opiskeli Taideteollinen keskuskoulussa vuosina 1911-1913 ja Suomen taideyhdistyksen piirustuskoulussa vuonna 1915. Hän debytoi Helsingissä vuonna 1915 ja osallistui Suomen Taiteilijain näyttelyihin.


title: Lauri Parikka

text: Lauri Parikka sai III palkinnon dukaattikilpailussa vuonna 1916.


title: Erwin Hoffer

text: Erwin Hoffer (s. 14. huhtikuuta 1987 Baden bei Wien) on itävaltalainen jalkapalloilija, pelipaikaltaan hyökkääjä. Hän edustaa Saksan 2. Bundesliigassa pelaavaa Eintracht Frankfurtia.


title: Erwin Hoffer

text: Hoffer aloitti ammattilaisuransa Admira Wacker Mödlingissä, missä hän pelasi vuodesta 2004 vuoteen 2006. Hän sai seurassa lempinimekseen ”Jimmy”. Vuonna 2006 hän siirtyi Itävallan pääsarjaan Rapid Viennaan, missä hän korvasi Muhammet Akagündüzin. Hänestä tuli seuran avainpelaajia kaudella 2007–2008, jolloin seura voitti mestaruuden. Hän teki kaudella hattutempun 7–0-vierasvoitossa FC Red Bull Salzburgista.


title: Erwin Hoffer

text: Kesällä 2009 Hoffer siirtyi Serie A:han Napolin joukkueeseen. Siirtosummaa ei paljastettu, mutta sen arvioitiin olevan noin viisi miljoonaa euroa. Hoffer debytoi seurassa Italian cupin ottelussa Salernitanaa vastaan, mutta ei pystynyt vakiinnuttamaan paikkaansa joukkueessa.


title: Erwin Hoffer

text: Kaudella 2010–2011 Hoffer siirtyi lainasopimuksella Bundesliigaan nousseeseen 1. FC Kaiserslauterniin. Ensimmäisessä ottelussaan seurassa Saksan cupin toisella kierroksella hän teki kaksi maalia VfL Osnabrückia vastaan. Syyskuussa 2010 Hoffer teki ensimmäiset kaksi maaliaan Bundesliigassa 2–2-tasapelissä TSG Hoffenheimia vastaan.


title: Erwin Hoffer

text: Hoffer debytoi Itävallan maajoukkueessa 2. kesäkuuta 2007 Paraguayta vastaan. Hän kuului Itävallan joukkueeseen myös vuoden 2008 EM-kilpailuissa. Hoffer pelasi Itävallan kotikisoissa viimeisessä ottelussa Saksaa vastaan.


title: Erwin Hoffer

text: Huhtikuussa 2009 Hoffer teki ensimmäiset maajoukkuemaalinsa Romaniaa vastaan MM-karsinnoissa 2010. Toinen maaleista oli ottelun voittomaali.


title: Oleg Penkovski

text: Oleg Vladimirovitš Penkovski (s. 23. huhtikuuta 1919, Vladikavkaz – k. ehkä 1963 tai 1965, Neuvostoliitto) oli everstin arvoinen Neuvostoliiton armeijan tiedustelupalvelu GRU:n upseeri, joka paljasti lännelle muun muassa Neuvostoliiton ICBM-ydinohjusten todellisen määrän. Tieto selvitti sen seikan, ettei Neuvostoliitolla ollut valmiuksia laajamittaiseen ydintuhoon länttä vastaan. Penkovski oli kaikkein korkea-arvoisin länttä hyödyttänyt itäblokin sotilashenkilö. Vakoiluvuodot tapahtuivat kylmän sodan huipentumana 1960-luvun alussa. Penkovski vangittiin, tuomittiin ja teloitettiin. Penkovskin pidätys tapahtui syyskuussa 1962, eli ajallisesti varsin lähellä Kuuban ohjuskriisiä. Hänen yhdysmiehensä vapautettiin vankeinvaihdon yhteydessä, 22. huhtikuuta 1964.


title: Oleg Penkovski

text: Penkovskin toimittamia tietoja pidettiin sikäli merkityksellisinä, että ne olisivat osaltaan auttaneet siten ettei kolmas maailmansota olisi syttynyt. Kuuban kriisin jälkeen perustettiin idän ja lännen välille niin sanottu kuuma linja.


title: Oleg Penkovski

text: Penkovski palveli Neuvostoliiton armeijassa toisessa maailmansodassa myös sotilastehtävissä Suomea vastaan osallistuen talvisotaan luutnantin arvoisena. Sotien lopulla hänen sotilasarvonsa oli everstiluutnantti.


title: Hannu Palmu

text: Hannu Palmu (s. 18. heinäkuuta 1953 Laitila) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1971–1975 ja 1983–1985 sekä kahdeksan vuotta Ruotsissa. Hän voitti urallaan yhden Suomen- ja yhden Ruotsin-mestaruuden.


title: Hannu Palmu

text: Palmu edusti Suomessa pääsarjaurallaan Tampereen Ilvestä vuosina 1971–1975 ja Turun Palloseuraa vuosina 1983–1985. Hän pelasi SM-sarjassa ja SM-liigan runkosarjassa yhteensä 174 ottelua, joissa hänen tehopisteensä olivat 8 + 15 = 23 ja jäähymääränsä 139 minuuttia. SM-liigan pudotuspeleissä hän pelasi 20 ottelua, joissa hänelle merkittiin 14 jäähyminuuttia. Hän voitti Suomen-mestaruuden Ilveksessä vuonna 1972 sekä saavutti lisäksi yhden SM-hopean ja kaksi SM-pronssia.


title: Hannu Palmu

text: Ruotsin sarjoissa Palmu edusti Kiruna AIF:ää kaudella 1975–1976 sekä Skellefteå AIK:ta vuosina 1976–1983. Hän voitti Ruotsin-mestaruuden vuonna 1978.


title: Sancy

text: Sancy on eräs tunnettu, poikkeuksellisen kauniina pidetty timantti. Sen paino on 55,23 karaattia ja se on väriltään keltaiseen vivahtava.


title: Sancy

text:
Timantti löydettiin Intiasta 1500- ja 1600-lukujen vaihteessa. Sen toi tuolloiseen Konstantinopoliin eli Istanbuliin ranskalainen Sancyn lordi
Nicolas Harlay, joka oli Henrik III:n suurlähettiläänä Turkissa.


title: Sancy

text: Timantti myytiin miltei hiomattomana kuningatar Elisabet I:lle. Henkilökohtaisissa talousvaikeuksissa Kaarle I panttasi Sancyn Ranskaan. Hän ei lunastanut sitä, ja timantti päätyi kardinaali Mazarinin haltuun. Hän jätti kuollessaan 1661 Sancyn sekä muut omistamansa timantit kuningas Ludvig XIV:lle, ja Sancysta tuli osa Ranskan kruununjalokiviä. Ne varastettiin vallankumouksen kaaoksessa vuonna 1792. Timantit löytyivät lukuun ottamatta Ranskan kruunun sinistä timanttia.


title: Sancy

text: Markiisi Iranda panttasi Sancyn rahoittaakseen Marengon taistelua 1800. Vuonna 1828 sen osti venäläinen suurliikemies Nikolai Demidov, mahdollisesti Joseph Bonapartelta. Hänen poikansa Pavel Demidov antoi sen vuonna 1836 huomenlahjaksi puolisolleen, suomalaiselle Aurora Karamzinille. Karamzin joutui vuonna 1865 myymään timantin intialaiselle Jamsetjee Jejeebhoylle 20 000 punnalla voidakseen maksaa poikansa Pavel Demidov nuoremman suuret uhkapelivelat. Vuonna 1865 Sancy oli näytteillä Pariisissa, ja sen arvoksi oli merkitty miljoona frangia.


title: Sancy

text: Timantin seuraava omistaja oli kuningatar Maria Louisa. Useiden omistajanvaihdosten jälkeen William Waldorf Astor osti timantin poikansa vaimolle varakreivitär Nancy Astorille 1906. Nykyisin timantti on Pariisissa Louvren museossa.


title: Sancy

text: Sancyyn liittyy traaginen kertomus. Lordi Harlayn palvelija, joka kuljetti timanttia Ranskaan, joutui rosvojen yllättämäksi. Harlay tiesi palvelijan uskolliseksi ja järjesti etsinnän, jossa palvelijan ruumis löytyi. Kävi ilmi että hän oli niellyt timantin, joka löytyi vatsalaukusta.


title: Reima Pullinen

text: Reima Pullinen (s. 11. kesäkuuta 1957 Pirkkala) on suomalainen jääkiekkoilija. Hän pelasi hyökkääjänä SM-liigassa vuosina 1977–1988 ja voitti yhden suomenmestaruuden. Suomen maajoukkueessa hän pelasi kahdeksan maaottelua.


title: Reima Pullinen

text: Pullinen aloitti SM-liigauransa Tampereen KooVee:ssa vuosina 1977–1979. Seuraavaksi hän pelasi 2,5 vuotta Turun Palloseurassa ja siirtyi kesken kauden 1981–1982 Tampereen Ilvekseen, jossa hän lopetti liigauransa kauden 1987–1988 jälkeen. Hän pelasi SM-liigan runkosarjassa yhteensä 355 ottelua, joissa hänen tehopisteensä olivat 88 + 71 = 159 ja jäähymääränsä 77 minuuttia. SM-liigan pudotuspeleissä hän pelasi 29 ottelua, joissa hän teki yhden maalin, antoi viisi maalisyöttöä ja istui jäähyllä kuusi minuuttia. Hän voitti Suomen-mestaruuden Ilveksessä vuonna 1985 sekä saavutti lisäksi yhden SM-hopean ja kaksi SM-pronssia.


title: Reima Pullinen

text: Pelaamissaan kahdeksassa maaottelussa Pullinen teki yhden maalin ja antoi yhden maalisyötön.


title: Hannu Kuronen

text: Hannu Kuronen (s. 1. toukokuuta 1964 Helsinki) on suomalainen jääkiekkoilija. Hän pelasi hyökkääjänä SM-liigassa vuosina 1982–1990 ja voitti yhden Suomen-mestaruuden.


title: Hannu Kuronen

text: Kuronen edusti SM-liigaurallaan Tampereen Ilvestä vuosina 1982–1988 ja Hämeenlinnan Pallokerhoa vuosina 1988–1990. Hän pelasi SM-liigan runkosarjassa yhteensä 252 ottelua, joissa hänen tehopisteensä olivat 76 + 84 = 160 ja jäähymääränsä 126 minuuttia. SM-liigan pudotuspeleissä hän pelasi 15 ottelua, joissa hän teki kolme maalia, antoi yhden maalisyötön ja istui jäähyllä kymmenen minuuttia. Hän voitti Suomen-mestaruuden Ilveksessä vuonna 1985 sekä saavutti lisäksi yhden SM-pronssin.


title: Hannu Kuronen

text: Hannu Kurosen poika Mikael on myös jääkiekkoilija ja pelaa nykyään Tampereen Ilveksessä.


title: Jääpallon SM-sarja 1934

text: Jääpallon Suomen mestaruus 1934 ratkaistiin kuuden joukkueen yksinkertaisessa sarjassa. Sarja oli tasainen ja mestaruus ratkesi Helsingissä pelatussa uusintaottelussa. HIFK:n ja ViPS:n välinen ottelu päättyi HIFK:n 3-2 voittoon.


title: Jääpallon SM-sarja 1934

text:
Jääpallon SM-sarja oli selvästi Suomen suosituin talvinen palloilusarja, otteluita seurasi keskimäärin yli 800 katsojaa. Kuitenkin perinteinen kaupunkiottelu Helsinki-Viipuri oli talven kiinnostavin tapahtuma, se keräsi 11.556 katsojaa.
KIF putosi sarjasta. Tilalle nousi Jukolan Pojat.


title: Jääpallon SM-sarja 1934

text: Uusintaottelu mestaruudesta


title: Jääpallon SM-sarja 1934

text: 4.maaliskuuta 1934 Helsinki


title: Jääpallon SM-sarja 1934

text: HIFK voitti mestaruuden.


title: Jääpallon SM-sarja 1934

text:
HIFK:n joukkue:Pehr Lindholm (mv), Albin Lönnberg, Ragnar Nyström, Frans Karjagin, Torsten Svanström, Leo Karjagin, Harald Sundqvist, Ernst Grönlund, Olof Strömsten, Odert Forsstedt, Jarl Malmgren. Paul Vasiljeff, Bertil Ståhlström
Jukolan Pojat voitti B-sarjan mestaruuden ja nousi mestaruussarjaan, josta Kiffen putosi. Ratkaisuottelussa Varkaudessa JP voitti Warkauden Urheilijat maalein 4-1. Cup- muotoiseen B-kilpailuun osallistui 20 joukkuetta.
Töölön Vesan joukkue: Arvo Ståhlberg (mv), Otto Vuorinen, Reini Hurme, Väinö Lehtinen, Väinö Katajisto, Kauko Kirsi, Tauno Raunio, Reino Lilja, Niilo Holmsten, Gösta Wickström, Armas Karhunen.


title: Juha Laukkanen (jääkiekkoilija)

text: Juha Laukkanen (s. 22. helmikuuta 1964 Tampere) on suomalainen jääkiekkoilija. Hän pelasi hyökkääjänä SM-liigassa vuosina 1984–1990 ja voitti yhden Suomen-mestaruuden.


title: Juha Laukkanen (jääkiekkoilija)

text: Laukkanen edusti koko SM-liigauransa ajan Tampereen Ilvestä. Hän pelasi SM-liigan runkosarjassa yhteensä 198 ottelua, joissa hänen tehopisteensä olivat 33 + 36 = 69 ja jäähymääränsä 40 minuuttia. SM-liigan pudotuspeleissä hän pelasi kahdeksan ottelua, joissa hän teki yhden maalin ja istui jäähyllä neljä minuuttia. Hän voitti Suomen-mestaruuden Ilveksessä vuonna 1985 sekä saavutti lisäksi yhden SM-hopean ja yhden SM-pronssin.


title: Jääpallon SM-sarja 1935

text: Jääpallon Suomen mestaruus 1935 ratkaistiin kuuden joukkueen yksinkertaisessa sarjassa. Sarja oli tasainen,kolme joukkuetta oli sarjan päättyessä kärjessä tasapisteissä, jolloin pelattiin uusintaottelu kahden maalieroltaan parhaan joukkueen kesken. Mestariksi selviytyi Helsingin IFK.


title: Jääpallon SM-sarja 1935

text: Jukolan Pojat putosi sarjasta. Tilalle nousivat HPS, MP ja KIF.


title: Jääpallon SM-sarja 1935

text: Uusintaottelut mestaruudesta


title: Jääpallon SM-sarja 1935

text: 3.3.1935 Viipuri


title: Jääpallon SM-sarja 1935

text:
10.3.1935 Helsinki
Helsingin IFK ja Viipurin Sudet ratkaisivat mestaruuden uusintaotteluissa. Ensimmäinen päätyi Viipurissa tasan 2-2. Helsingissä pelattu uusintaottelu päättyi HIFK:n voitoon 2-0. Ensimmäinen ottelu Viipurin Salakkalahdella keräsi 2300 katsojaa, ja toinen ottelu Helsingin Pallokentällä 2656 katsojaa.


title: Jääpallon SM-sarja 1935

text: HIFK:n joukkue: Pehr Lindholm (mv), Albin Lönnberg, Ragnar Nyström, Frans Karjagin, Torsten Svanström, Leo Karjagin, Harald Sundqvist, Ernst Grönlund, Olof Strömsten, Odert Forsstedt, Jarl Malmgren, Hans Byman.


title: Jääpallon SM-sarja 1935

text: B-kilpailussa maa jaettiin lännen ja idän alueeseen. Cup-muotoiseen kilpailuun osallistui yhteensä 20 joukkuetta. Lännen mestariksi selviytyi Helsingin Palloseura ja idässä Mikkelin Palloilijat. HPS:n ja MP:n välinen loppuottelu päättyi HPS:n voittoon. A-sarjaa laajennettiin seuraavaksi kaudeksi kahdeksan joukkueen sarjaksi, joten molemmat loppuottelijat nousivat ylempään sarjaan. Kolmas nousija oli Kiffen. Kiffen voitti ratkaisevassa karsinnassa Rauman Pallo-Iirot.


title: Jääpallon SM-sarja 1935

text: Talikkalan Toverien joukkue: Erkki Holtari (mv), Ville Manni, Eino Poutiainen, Eemil Vesa, Väinö Puhakka, Veikko Tarkiainen, Armas Holopainen, Esko Nykänen, Einari Puukko, Eino Wuokko, Armas Pääkkönen.


title: Kévin Gameiro

text: Kévin Gameiro (s. 9. toukokuuta 1987 Senlis) on ranskalainen jalkapalloilija, joka edustaa Espanjan Primera Divisiónissa pelaavaa Valenciaa. Gameiron pelipaikka on hyökkääjä. Hän on myös edustanut Ranskan maajoukkuetta joitain kertoja.


title: Kévin Gameiro

text: Paris Saint-Germain


title: Kévin Gameiro

text: Sevilla


title: Jari Multanen

text: Jari Multanen (s. 5. tammikuuta 1966 Tampere) on suomalainen jääkiekkoilija. Hän pelasi hyökkääjänä SM-liigassa vuosina 1986–1996.


title: Jari Multanen

text: Multanen aloitti SM-liigauransa Tampereen Ilveksessä kaudella 1986–1987. Seuraavalla kaudella hän pelasi Ilveksen lisäksi I-divisioonassa lahtelaisen Kiekkoreippaan joukkueessa, mutta vuosina 1988–1991 hän kuului Ilveksen vakiokokoonpanoon. Vuodet 1991–1995 hän pelasi jälleen Reippaassa, kolme vuotta SM-liigassa ja viimeisen vuoden I-divisioonassa. Viimeiset neljä liigaotteluaan hän pelasi kaudella 1995–1996 Porin Ässien joukkueessa. Multanen pelasi SM-liigan runkosarjassa yhteensä 285 ottelua, joissa hänen tehopisteensä olivat 58 + 93 = 151 ja jäähymääränsä 314 minuuttia. Hän saavutti urallaan yhden SM-hopean ja yhden SM-pronssin.


title: Antti Heikkilä

text: Antti Heikkilä on seuraavien henkilöiden nimi:


title: Antti Heikkilä (jääkiekkoilija, 1958)

text: Antti Heikkilä (s. 1. helmikuuta 1958 Joensuu) on suomalainen jääkiekkoilija. Hän pelasi hyökkääjänä SM-liigassa vuosina 1977–1986 ja voitti yhden Suomen-mestaruuden.


title: Antti Heikkilä (jääkiekkoilija, 1958)

text: Heikkilä edusti koko SM-liigauransa ajan Tampereen Ilvestä. Hän pelasi SM-liigan runkosarjassa yhteensä 286 ottelua, joissa hänen tehopisteensä olivat 57 + 122 = 179 ja jäähymääränsä 258 minuuttia. SM-liigan pudotuspeleissä hän pelasi 25 ottelua, joissa hän teki kolme maalia, antoi yhdeksän maalisyöttöä ja istui jäähyllä 33 minuuttia. Hän voitti Suomen-mestaruuden vuonna 1985 sekä saavutti lisäksi yhden SM-pronssin.


title: Liejukala

text: Liejukala ("Phractolaemus ansorgii") on maitokalojen lahkoon kuuluva Afrikassa tavattava makean veden kalalaji. Se on ainoa laji liejukalojen heimossa ("Phractolaemidae").


title: Liejukala

text: Ruumiinmuodoltaan liejukala on pitkulainen ja voi kasvaa noin 16–19 cm pitkäksi. Suomut ovat kalalla pyöreähköt. Liejukalan suussa on vain kaksi hammasta ja se pystyy työntämään yläleukaansa eteenpäin. Lajin uimarakkossa on useita rakkuloita, jotka toimivat kuin keuhkot ja kala voi ottaa happea myös ilmasta. Tämä auttaa sitä selviytymään myös vesissä, joiden happipitoisuus on matala. Liejukalakoirailla on silmien ympärillä neljä kookasta nystyrää, joita naarailla ei ole.


title: Liejukala

text: Liejukalaa tavataan läntisestä Afrikasta Nigerjoen suistosta, Ouemejoesta Nigerian ja Beninin rajalla, Nokoué-järvestä Beninistä ja Kongojoen lähistöltä. Tyypillistä elinympäristöä ovat mutapohjaiset purot ja suoalueet. Laji elelee mutapohjiin kaivautuneena. Liejukalan ravintoa ovat pienet pohjaeläimet ja kuollut biologinen aines.


title: Marek Zagrapan

text: Marek Zagrapan (s. 6. joulukuuta 1986 Presov) on slovakialainen jääkiekkoilija, pelipaikaltaan keskushyökkääjä. Hän siirtyi kaudeksi 2012–2013 Tšekin Extraliigan HC Ocelaři Třineciin. Buffalo Sabres varasi Zagrapanin ensimmäisellä kierroksella 13. pelaajana, mutta tästä huolimatta hänellä ei ole tilillään yhtään NHL-ottelua. Zagrapan on hyvä ja nopea pelintekijä, ja hänellä on hyvä rannelaukaus.


title: Marek Zagrapan

text: Zagrapan aloitti uransa jääkiekkoilijana Tšekissä PSG Zlínin juniorijoukkueissa. Hän pelasi ensimmäistä kertaa seuran edustusjoukkueessa Extraligassa kaudella 2002–2003, jolloin hän pelasi 13 ottelua tehoin 1+1=2. Kaudella 2003–2004 hän pelasi Extraligan voittaneessa Zlínissä viisi ottelua, mutta pääosa kaudesta kului junioreissa. Zagrapan käväisi kaudella myös kakkostasolla HC Kometa Brnossa.


title: Marek Zagrapan

text: Tämän jälkeen Zagrapan siirtyi Pohjois-Amerikan junioriliigaan QMJHL:ään Chicoutimi Saguenéensin joukkueeseen. Hän teki kaudella 59 ottelussa tehot 32+50=82 ja jatkoi vakuuttavaa tahtiaan pudotuspeleissä, jossa hän oli toiseksi tehokkain maalintekijä Sidney Crosbyn jälkeen. Kauden päätteeksi NHL-seura Buffalo Sabres varasi hänet ensimmäisellä kierroksella 13. pelaajana kesällä 2005. Hän pelasi korkeasta varausvuorosta huolimatta kauden 2005–2006 QMJHL:ssä. Zagrapan siirtyi kaudeksi 2006–2007 Buffalon organisaatioon tulokassopimuksella, mutta pelasi koko kauden AHL:ssä farmiseurassa Rochester Americansissa, jossa hän teki 71 ottelussa 38 tehopistettä. Kahden seuraavan kauden tehopistelukemat olivat 40 ja 49, mutta tästä huolimatta hän ei saanut tililleen yhtään ottelua NHL:ssä. Kaudeksi 2008–2009 Rochester muutti nimensä Portland Pirateksiksi.


title: Marek Zagrapan

text: Pohjois-Amerikan vuosien jälkeen Zagrapan siirtyi Eurooppaan, Venäjän KHL-liigassa pelaavaan Severstal Tšerepovetsiin kaudeksi 2009–2010 kolmivuotisella sopimuksella. Seuraavan kauden hän aloitti KHL-tulokkaassa Jugra Hanty-Mansijskissa, josta hän kuitenkin palasi loppukaudeksi Tšekkiin ja HC Ocelaři Třineciin. Kesäkuussa 2011 Zagrapan teki yksivuotisen sopimuksen SM-liigaseura HPK:n kanssa. Zagrapan pelasi vain yhden kauden HPK:ssa ja palasi sen jälkeen HC Třineciin.


title: Marek Zagrapan

text: Zagrapan oli mukana hopeaa voittaneessa joukkueessa vuoden 2003 alle 18-vuotiaiden MM-kisoissa. Hän pelasi samoissa kisoissa myös seuraavana vuonna, jolloin hän teki tehot 4+4=8. Zagrapan voitti kisojen plus-miinus-tilaston. Vuosina 2005 ja 2006 hän edusti Slovakiaa nuorten MM-kisoissa. Zagrapan debytoi aikuisten arvokisoissa Saksan MM-kisoissa 2010, joissa hän teki kaksi maalia.


title: Juha Rajala

text: Juha Rajala (s. 7. huhtikuuta 1962 Parkano) on suomalainen jääkiekkoilija. Hän pelasi hyökkääjänä SM-liigassa vuosina 1982–1988 ja voitti yhden Suomen-mestaruuden.


title: Juha Rajala

text: Rajala edusti koko SM-liigauransa ajan Tampereen Ilvestä. Hän pelasi SM-liigan runkosarjassa yhteensä 211 ottelua, joissa hänen tehopisteensä olivat 36 + 28 = 64 ja jäähymääränsä 63 minuuttia. SM-liigan pudotuspeleissä hän pelasi 23 ottelua, joissa hän teki kuusi maalia ja istui jäähyllä 25 minuuttia. Hän voitti Suomen-mestaruuden Ilveksessä vuonna 1985 sekä saavutti lisäksi yhden SM-pronssin.


title: Martha Tilton

text: Martha Tilton (14. marraskuuta 1915 Corpus Christi, Texas – 8. joulukuuta 2006 Brentwood, Kalifornia) oli yhdysvaltalainen laulaja. Hän esiintyi Los Angelesin paikallisilla radioasemilla 1930-luvun puolivälissä. Tilton esiintyi useiden yhtyeiden solistina, kunnes 1937 hän sai vakituisen kiinnityksen Benny Goodmanin orkesterin laulajaksi. Hän esiintyi Goodmanin kanssa kahden vuoden ajan ja oli mukana yli neljälläkymmenellä levytyksellä, joiden joukossa olivat myyntilistojen kärkipaikalle nousseet ”And the Angels Sing” ja ”I Let a Song Go Out of My Heart”.


title: Martha Tilton

text: Toisen maailmansodan aikana Tilton esiintyi sotilastukikohdissa yhdessä Jack Bennyn kanssa ja solmi levytyssopimuksen Capitol Recordsin kanssa. Hänen menestyskappaleihinsa kuuluivat muun muassa ”I’ll Walk Alone”, ”I Should Care” ja ”Stranger in Town”. 1940- ja 1950-luvuilla Tilton esiintyi säännöllisesti radiossa yhdessä muun muassa Dick Powellin, Paul Whitemanin ja Milton Berlen kanssa. Tilton esiintyi myös joissain elokuvissa. Niiden joukossa on muun muassa hänen entisestä työtoveristaan kertova "Rytmin kuningas – Benny Goodman" (1955).


title: Ōfuna Kannon

text: Ōfuna Kannon () tai Muga sozan Ōfuna Kannonji on buddhalainen temppeli Kamakuran kaupungissa Kanagawan prefektuurissa Japanissa. Temppeliä alettiin rakentaa vuonna 1929 mutta keskeytyi vuonna 1934 sodan sytyttyä. Temppeliä alettiin taas rakentaa vuonna 1954 ja se valmistui lopulta vuonna 1960.


title: Petri Sullanmaa

text: Petri Sullanmaa (s. 15. helmikuuta 1966 Tampere) on suomalainen jääkiekkoilija. Hän pelasi hyökkääjänä SM-liigassa vuosina 1986–1993.


title: Petri Sullanmaa

text: Sullanmaa edusti koko SM-liigauransa ajan Tampereen Ilvestä, ensin kauden 1986–1987 ja sitten vuodet 1989–1993. Välillä hän pelasi kaksi kautta I-divisioonassa Forssan Palloseuran joukkueessa. Hän pelasi SM-liigan runkosarjassa yhteensä 147 ottelua, joissa hänen tehopisteensä olivat 23 + 19 = 42 ja jäähymääränsä 86 minuuttia. SM-liigan pudotuspeleissä hän pelasi kaksi ottelua ilman tilastomerkintöjä. Hän saavutti urallaan yhden SM-hopean.


title: Ruotsinlaiva

text: Ruotsinlaiva on matkustaja-alus, jotka liikennöi väliä Suomen ja Ruotsin välillä. Ruotsinlaivat ovat usein autolauttoja ja niillä on paljon viihdykettä, kasinoita, peliautomaatteja, verotonta myyntiä, kahviloita, seisova pöytä, muita ravintoloita, saunat porealtaineen ja lasten leikkipaikkoja. Monilla laivoilla on mahdollisuus matkustaa yhdensuuntainen matka kansipaikalla, mutta risteilyille myydään useita eritasoisia hyttejä.


title: Ruotsinlaiva

text: Liikennettä Helsingistä ja Turusta Tukholmaan hoitavat Viking Line ja Silja Line. Maarianhaminasta Tukholmaan liikennettä operoi Viking Linen M/S Cinderella ja Birka Line. Kappelskärin suuntaan Maarianhamista liikennöi M/S Rosella ja Vaasasta Uumajaan Wasaline


title: Ruotsinlaiva

text: Ahvenanmaalle rekisteröidyillä ruotsinlaivoilla myydään nuuskaa Ruotsin aluevesillä liikuttaessa, vaikka sen myyminen on Suomessa muuten kiellettyä.


title: Petri Tuomi

text: Petri Tuomi (s. 8. elokuuta 1965 Vilppula) on suomalainen jääkiekkoilija. Hän pelasi puolustajana SM-liigassa vuosina 1984–1991 ja voitti yhden Suomen-mestaruuden.


title: Petri Tuomi

text: Tuomi edusti koko SM-liigauransa ajan Tampereen Ilvestä. Hän pelasi SM-liigan runkosarjassa yhteensä 243 ottelua, joissa hänen tehopisteensä olivat 19 + 36 = 55 ja jäähymääränsä 92 minuuttia. SM-liigan pudotuspeleissä hän pelasi 27 ottelua, joissa hän teki kolme maalia, antoi kaksi maalisyöttöä ja istui jäähyllä kuusi minuuttia. Hän voitti Suomen-mestaruuden vuonna 1985 sekä saavutti lisäksi yhden SM-hopean ja yhden SM-pronssin.


title: Tero Peura

text: Tero Peura (s. 21. helmikuuta 1961 Reisjärvi) on suomalainen jääkiekkoilija. Hän pelasi puolustajana SM-liigassa vuosina 1979–1989 ja voitti yhden Suomen-mestaruuden.


title: Tero Peura

text: Peura aloitti SM-liigauransa kaudella 1979–1980 Tampereen KooVee:ssa, jota hän edusti seuraavallakin kaudella I-divisioonassa. Kauden 1981–1982 hän pelasi SM-liigaa Tampereen Ilveksessä ja kaksi seuraavaa kautta taas I-divisioonassa, ensin vuoden KooVee:ssa ja sitten vuoden JyP HT:ssä. Kaudet 1984–1986 hän edusti jälleen Ilvestä. Kesällä 1986 Peura siirtyi I-divisioonassa pelaavaan Hämeenlinnan Pallokerhoon, jonka sarjanousun myötä hän pelasi vielä kauden 1988–1989 SM-liigassa. Peura pelasi SM-liigan runkosarjassa yhteensä 144 ottelua, joissa hänen tehopisteensä olivat 13 + 13 = 26 ja jäähymääränsä 36 minuuttia. SM-liigan pudotuspeleissä hän pelasi yhdeksän ottelua, joissa hän teki kolme maalia. Hän voitti Suomen-mestaruuden Ilveksessä vuonna 1985.


title: Pomnik Chrystusa Króla

text: Pomnik Chrystusa Króla () on Jeesus-patsas Świebodzinin kaupungissa Puolassa. Patsas on 33 metriä korkea ja painaa 440 tonnia. Patsaan kruunu on 3 metriä korkea. Kukkulan kanssa patsas on 52 metriä korkea. Patsaan suunnitteli entinen pappi Sylwester Zawadzki ja patsaan arkkitehtina toimi Mirosław Kazimierz Patecki. Pomnik Chrystusa Królan Jeesus-patsas on maailman suurin Jeesus-patsas, jos kukkula lasketaan mukaan. Patsasta alettiin rakentaa vuonna 2006 ja se valmistui vuonna 2010. Patsas on tehty betonista.


title: Ari-Pekka Lehtonen

text: Ari-Pekka Lehtonen (s. 6. kesäkuuta 1964 Tampere) on suomalainen jääkiekkoilija. Hän pelasi SM-liigassa vuosina 1983–1992 ja voitti yhden Suomen-mestaruuden.


title: Ari-Pekka Lehtonen

text: Lehtonen edusti SM-liigaurallaan Tampereen Ilvestä ja Kalevan Palloa. Hän pelasi SM-liigan runkosarjassa yhteensä 206 ottelua, joissa hänen tehopisteensä olivat 19 + 16 = 35 ja jäähymääränsä 88 minuuttia. SM-liigan pudotuspeleissä hän pelasi kahdeksan ottelua, joissa hän antoi yhden maalisyötön ja istui jäähyllä neljä minuuttia. Hän voitti Suomen-mestaruuden vuonna 1985 ja saavutti lisäksi yhden SM-hopean.


title: NBA:n 50 merkittävintä pelaajaa

text: NBA:n 50 merkittävintä pelaajaa oli vuonna 1996 valittu pelaajisto, millä kunnioitettiin NBA:n 50 vuoden historiaa. Valinnat tekivät sarjan entiset pelaajat, median jäsenet sekä NBA-seurojen toimitusjohtajat.


title: 2C-T-2

text: 2C-T-2 on 2,5-dimetoksi-4-etyylitiofenetyyliamiini ja se kuuluu 2C-huumeluokkaan. Se on psykedeelinen ja enteogeeninen huume.


title: 2C-T-2

text: PiHKAL-kirjan mukaan 2C-T-2:n annostus on 12-25 mg suun kautta ja kesto 6-8 tuntia.


title: 2C-T-2

text: 2C-T-2 on luokiteltu huumausaineeksi Suomessa.


title: Kari Niemi (jääkiekkoilija)

text: Kari Niemi (s. 22. tammikuuta 1963 Valkeakoski) on suomalainen jääkiekkoilija. Hän pelasi hyökkääjänä SM-liigassa vuosina 1983–1986.


title: Kari Niemi (jääkiekkoilija)

text: Niemi edusti SM-liigaurallaan lahtelaista Kiekkoreipasta kaudella 1983–1984 sekä Tampereen Ilvestä vuosina 1984–1986. Ilveksen mestaruuskaudella 1984–1985 hän pelasi vain kolme ottelua eikä saanut kultamitalia. Hän pelasi SM-liigan runkosarjassa yhteensä 65 ottelua, joissa hänen tehopisteensä olivat 6 + 3 = 9 ja jäähymääränsä 16 minuuttia.


title: Regele Ferdinand -luokka

text: Regele Ferdinand -luokka oli Romanian laivastossa toisessa maailmansodassa palvellut hävittäjäluokka, johon kuului kaksi alusta.


title: Regele Ferdinand -luokka

text: Romanian kerättyä tarpeeksi varoja laivastonsa laajentamiseksi se tilasi kaksi alusta Pattisonin telakalta Napolista, jolla oli suhteet John I. Thornycroft and Companyyn Woolstoniin. Tilatut alukset muistuttivatkin Britannian Kuninkaallisen laivaston Shakespeare-luokan laivueenjohtajia.


title: Regele Ferdinand -luokka

text: Alusten aseistuksena oli viisi Boforsin toimittamaa 120 millimetrin 50 pituukaliiperin tykkiä yksittäin asennettuina. Pääaseiden suurin korotuskulma oli 45 astetta, mikä ei riittänyt niiden käyttämiseen ilmatorjunta-aseina. Bofors toimitti myös savuhormien väliin korokkeelle asennetun 76 millimetrin ilmatorjuntatykin sekä kevyet 40 millimetrin ilmatorjuntatykit taaemman savuhormin rinnalle. Siemens toimitti alusten tulenjohtojärjestelmän ja niihin asennettiin kaksi erillistä etäisyysmittaria etu- ja takakannen tulenjohtoa varten.


title: Regele Ferdinand -luokka

text: Alukset oli varustettu miinanlaskuun ja ne kykenivät kuljettamaan 50 miinaa. Aseistuksen täydensivät kuusi 533 millimetrin torpedoputkea, jotka olivat kahtena kolmen putken ryhmänä. Alusten takakannelle oli asennettu yksi syvyyspommikisko.


title: JK Nõmme Kalju

text: JK Nõmme Kalju on jalkapalloseura Tallinnan kaupungin Nõmmen kaupunginosasta Virosta. Joukkue pelaa Meistriliigassa, maan korkeimmalla sarjatasolla, jonne se nousi kaudeksi 2008. Meistriliigassa Kalju on sijoittunut kahdesti neljänneksi ja kerran viidenneksi. Seura on osallistunut kahdesti Baltian liigaan, jossa se on pudonnut ensimmäisellä kierroksella. Alun perin Kalju perustettiin vuonna 1923 ja uudelleen 1997. Miesten edustusjoukkue pelaa kotiottelunsa Hiiu staadionilla.


title: JK Nõmme Kalju

text: Vuonna 1922 Nõmmeen perustettiin "Sports Club Kalju" –niminen urheiluseura. Vuotta myöhemmin perustettiin jalkapalloseura Nõmme Kalju. Kalju lakkautettiin muiden virolaisseurojen tavoin Neuvostoliiton miehitettyä Viron toisen maailmansodan jälkeen.


title: JK Nõmme Kalju

text: Seura perustettiin uudelleen vuonna 1997. Joukkue muodostettiin Tallinna Jalgpallikoolin ja Õhtulehe Noorte Jalgpalliklubin nuorista pelaajista. JK Nõmme Kalju pelasi "III Liiga"ssa, maan neljänneksi korkeimmalla sarjatasolla kahdeksan kautta, kunnes onnistui lohkonsa toisen sijan myötä nousemaan kaudeksi 2005 kolmanneksi korkeimmalle sarjatasolle "II Liiga"an. Siellä Kalju voitti lohkonsa heti ensimmäisellä kaudella ja nousi toiseksi korkeimmalle sarjatasolle, Esiliigaan. Esiliigassa Kalju oli kaudella 2006 viides ja kaudella 2007 kuudes. Koska Esiliiga koostui pääasiassa Meistriliigan reservijoukkueista, pääsi kymmenen joukkueen sarjassa kuudenneksi sijoittunut Kalju nousukarsintaan, jossa se kohtasi FC Kuressaaren. Kaksiosainen nousukarsinta käynnistyi Kaljun 0–1-kotitappiolla, mutta toisen osaottelun Kalju voitti 1–2, ja seura nousi vierasmaalisäännöllä ensimmäistä kertaa Viron korkeimmalle sarjatasolle, Meistriliigaan. Andrus Mitt oli joukkueen paras maalintekijä jo kolmentena kautena peräkkäin.


title: JK Nõmme Kalju

text: Tulokaskaudellaan 2008 Kalju oli Meistriliigan neljäs jääden pisteen pronssia voittaneesta JK Narva Transista. Joukkue sai sijoituksensa ansiosta eurocup-paikan ensimmäistä kertaa pelattavan Eurooppa-liigan ensimmäiselle karsintakierrokselle. Kaudella 2009 Kalju sijoittui Meistriliigassa viidenneksi, ja Viron cupissa se ylsi loppuotteluun, jossa se kuitenkin hävisi rangaistuspotkukilpailussa FC Floralle. Eurooppa-liigassa Kalju hävisi latvialaiselle Dinaburg FC:lle yhteismaalein 2–1. Toisessa osaottelussa se ylsi 0–0-tasapeliin. Lisäksi Kalju pelasi Baltian liigassa, jossa se putosi ensimmäisellä kierroksella latvialaiselle Metalurgsille. Kaudella 2010 Kalju oli jälleen sarjassa neljäs, mikä takasi paikan Eurooppa-liigan ensimmäiselle karsintakierrokselle. Baltian liigassa joukkue putosi jälleen ensimmäisellä kierrokselle latvialaiselle seuralle, tällä kertaa FK Ventspilsille. Kauden 2011 Eurooppa-liigan karsinnassa Kalju kohtasi suomalaisen FC Hongan, jota vastaan se pelasi ensimmäisen osaottelun tasan 0–0. Toinen osaottelu Tallinnassa päättyi Kaljun 0–2-tappioon, ja joukkue putosi jatkosta.Kalju on pelannut perustamisestaan lähtien kotiottelunsa noin 500–1 000 katsojan kapasiteetin Hiiu staadionilla, jolla on nykyisin tekonurmialusta. Euro-ottelunsa seura pelaa A. Le Coq Arenalla, jolle mahtuu ilman erikoisjärjestelyjä 9 300 katsojaa.


title: JK Nõmme Kalju

text: Seura on suunnitellut peruskorjaavansa Tallinnan teknillinen yliopiston kanssa yliopistolle kuuluvan kentän. Osittain EU-rahoituksin rakennettavan uuden stadionin katsomoon mahtuisi 3 000 katsojaa.


title: 2C-C

text: 2C-C on 2C-luokan huume, joka on enteogeeni. Yhdisteen kehitti Alexander Shulgin. Shulginin kirjassa PiHKAL suositellaan annokseksi 20-40 mg ja aineen vaikutuksen kestoksi 4-8 tuntia. 2C-C:tä otetaan suun kautta tai nuuskataan.


title: 2C-C

text: 2C-C on luokiteltu Suomessa kuluttajamarkkinoilta kielletyksi psykoaktiiviseksi aineeksi.


title: Kentucky Derby

text: Kentucky Derby on kolmivuotiaille hevosille tarkoitettu laukkakilpailu, joka järjestetään vuosittain Churchill Downsin kilparadalla Louisvillessa, Kentuckyssa, Yhdysvalloissa. Kilpailu järjestetään toukokuun ensimmäisenä lauantaina ja se on kolmivuotiaille hevosille tarkoitetun ensimmäinen osakilpailu. Tapahtumaa seuraa paikan päällä runsaat 150 000 katsojaa, jonka lisäksi televisiokatsojia on miljoonia. Kentucky Derby järjestettiin ensimmäisen kerran 1875, jolloin myös Churchill Downsin rata valmistui.


title: Jarmo Huhtala

text: Jarmo Huhtala (s. 16. huhtikuuta 1957 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1973–1985 ja voitti yhden Suomen-mestaruuden.


title: Jarmo Huhtala

text: Huhtala edusti SM-liigaurallaan Tampereen Ilvestä vuosina 1973–1981, Rauman Lukkoa kaudella 1981–1982, Oulun Kärppiä vuosina 1982–1984 sekä uudelleen Ilvestä kaudella 1984–1985. Hän pelasi SM-sarjassa ja SM-liigan runkosarjassa yhteensä 347 ottelua, joissa hänen tehopisteensä olivat 90 + 102 = 192 ja jäähymääränsä 114 minuuttia. SM-liigan pudotuspeleissä hän pelasi 20 ottelua, joissa hän teki yhden maalin, antoi neljä maalisyöttöä ja istui jäähyllä 16 minuuttia. Hän voitti Suomen-mestaruuden Ilveksessä vuonna 1985 sekä saavutti lisäksi yhden SM-pronssin.


title: October Rust

text: October Rust on Type O Negativen neljäs studioalbumi. Levy sisältää bändin herkintä ja tunteellisinta materiaalia, October Rust on Johnny Kellyn ensimmäinen Type O -albumi. Myöhemmin Josh Silver tosin tunnusti, että October Rust, World Coming Down ja Life Is Killing Me ovat rumpukoneella äänitettyjä. October Rustin sisältö on balladivoittoisempaa kuin raaoilla metalliralleilla täytetyt edeltäjänsä. October Rust oli Bloody Kissesiin verrattuna luopunut raadollisen hitaista kappaleista, mutta säilytti painostavan tunnelman ja ahdistuneen soundinsa yleensä kappaleiden väliosissa. Tosin albumin sisältö oli paljon romanttisempaa ja edellistäkin albumia helpommin lähestyttävissä. Melodiset goottiballadit olivat albumin valtaosa ja Bloody Kisses -henkisiä hidasteluja kuultiin ainoastaan Haunted-päätösraidalla. October Rust edusti jonkinsorttista suosion huippua Type O Negativelle.


title: October Rust

text: Albumilla on paljon jäsenten omaperäistä huumoria, esimerkiksi aloitus- ja lopetusraidat on tehty kuulostamaan hajoavilta kaiuttimilta. Myös osa kappaleista loppuu kuin seinään.


title: October Rust

text: Albumi nousi Suomen virallisen listan 7.


title: Celebration (Madonnan kappale)

text: Celebration on Madonnan ensimmäinen singlelohkaisu sekä nimikkokappale Madonnan vuoden 2009 kokoelma-albumilta Celebration. Se julkaistiin 31. heinäkuuta 2009. Kappale on myös äänitetty samana vuonna.


title: Juha Virtanen (jääkiekkoilija, 1963)

text: Juha Virtanen (s. 2. heinäkuuta 1963 Helsinki) on suomalainen jääkiekkoilija. Hän pelasi hyökkääjänä SM-liigassa vuosina 1983–2001 ja voitti neljä Suomen-mestaruutta. Suomen maajoukkueessa hän pelasi viisi maaottelua.


title: Juha Virtanen (jääkiekkoilija, 1963)

text: Virtanen edusti Hämeenlinnan Pallokerhoa vuosina 1982–1985, joista kauden 1983–1984 SM-liigassa. Kaksi seuraavaa kautta hän pelasi I-divisioonassa Turun Toverien joukkueessa ja siirtyi sitten Turun Palloseuraan, jonka riveissä hän voitti kuuden vuoden aikana neljä Suomen-mestaruutta. Viimeisellä TPS-kaudellaan hän pelasi lisäksi yhden ottelun I-divisioonassa TPS:n farmijoukkueessa Kiekko-67:ssä. Kaudella 1993–1994 hän oli nostamassa TuToa liigaan ja pysyi seurassa kaksi seuraavaakin kautta sen pelatessa liigaa. Kaudelle 1996–1997 Virtanen palasi HPK:hon, josta hän kesken kauden 1999–2000 siirtyi Helsingin Jokereihin. Hän lopetti liigauransa keväällä 2001 pelattuaan SM-liigan runkosarjassa 607 ottelua, joissa hänen tehopisteensä olivat 169 + 134 = 303 ja jäähymääränsä 558 minuuttia. SM-liigan pudotuspeleissä hän pelasi 65 ottelua, joissa hän teki 13 maalia, antoi 17 maalisyöttöä ja istui jäähyllä 79 minuuttia. Hän voitti Suomen-mestaruuden TPS:ssä vuosina 1989, 1990, 1991 ja 1993 sekä saavutti SM-hopeaa Jokereissa vuonna 2000 ja SM-pronssia HPK:ssa vuosina 1997 ja 1999.


title: Juha Virtanen (jääkiekkoilija, 1963)

text: Virtanen pelasi viisi maaottelua kaudella 1990–1991.


title: Juha Virtanen (jääkiekkoilija, 1963)

text: Syyskuussa 2018 Varsinais-Suomen käräjäoikeus tuomitsi Virtasen kahden vuoden ehdottomaan vankeusrangaistukseen osallisuudesta kavallukseen niin sanotussa parkkimittarijutussa, jossa Virtanen ja kaksi muuta syytettyä kavalsivat pysäköintimaksukolikoita 1,3 miljoonan euron edestä.


title: Lowell

text: Lowell voi tarkoittaa muun muassa seuraavia:


title: Ivona Dzampovska

text: Ivona Dzampovska (makedoniaksi Ивона Дзамповска) on makedonialainen poplaulaja, joka kuuluu vuoden 2000 Eurovision laulukilpailussa Makedoniaa edustaneeseen XXL-yhtyeeseen.


title: Bill Fitch

text: William Charles "Bill" Fitch (s. 19. toukokuuta 1934 Davenport) on yhdysvaltalainen entinen koripallovalmentaja.


title: Bill Fitch

text: Fitch aloitti koripallon valmentamisen Creightonin yliopistossa, minkä lisäksi hän valmensi Pohjois-Dakotan yliopistoa ja Minnesotan yliopistoa. Vuonna 1970 hän aloitti NBA-valmentajana Cleveland Cavaliersissa. Vuonna 1976 hänet valittiin ksi. Vuodet 1979–1983 Fitch valmensi Boston Celticsiä, jossa hänet valittiin jälleen vuoden valmentajaksi vuonna 1980. Lisäksi hän saavutti ainoan NBA-mestaruutensa seuran peräsimessä. Bostonin lisäksi Fitch valmensi Houston Rocketsia, New Jersey Netsiä ja Los Angeles Clippersiä, joissa hän ei saavuttanut suurta menestystä.


title: Crow Roadin käsikirjoitus

text: Crow Roadin käsikirjoitus () on Iain Banksin vuonna 1992 ilmestynyt romaani, sukutarina Skotlannista ja kehitysromaani. Teoksen on suomentanut Loki-kirjoille vuonna 1998 Anu Partanen.


title: Adam Neiman

text: Adam Neiman (s. 1978) on yhdysvaltalainen pianisti. Orkestereihin, joiden kanssa hän on työskennellyt, ovat lukeutuneet Chicagon, San Franciscon, Saint Louisin, Cincinnatin, Houstonin sinfoniaorkesterit sekä Yhdysvaltain kansallisorkesteri. Hän on pitänyt myös resitaaleja eri maanosissa.


title: Adam Neiman

text: Neimanin opettajiin kuuluivat Trula Whelan, Hans Boepple, Herbert Stessin ja Fanny Waterman; lisäksi hän osallistui György Sándorin, Jacob Lateinerin ja Emmanuel Axin mestarikursseille. Vuonna 1999 tapahtuneen Juilliard Schoolista valmistumisensa yhteydessä hän sai Rubinstein-palkinnon.


title: Adam Neiman

text: Neiman sijoittui 15-vuotiaana toiseksi Kansainvälisessä Casagrande-pianokilpailussa ja on lisäksi voittanut muun muassa kahdesti Juilliardin Kansainvälisen Gina Bachauer -pianokilpailun. Neiman on levyttänyt esimerkiksi Anton Arenskin ja Jennifer Higdonin teoksia Naxokselle.


title: Adam Neiman

text: Neiman on myös säveltänyt. Hänen tuotantoonsa kuuluu piano-, laulu-, kamari- ja orkesterimusiikkia.


title: Luettelo Swedish Dance Chartin ykkösistä vuonna 2011

text: Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2011.


text: Finnish Dance Chart: 2006 – 2007 – 2008 – 2009 – 2010 – 2011 – 2012 – 2013


text: Norwegian Dance Chart: 2007 – 2008 – 2009 – 2010 – 2011 – 2012 – 2013


title: William John Coffee

text: William John Coffee (1774–1846) oli englantilainen kuvanveistäjä ja keramiikkataiteilija. Hän aloitti uransa Duesburyn keramiikkatehtaassa ja työskenteli myöhemmin muillekin posliinitehtaille ennen kuin perusti oman yrityksensä, joka tuotti posliinista ja terrakotasta koriste-esineitä ja pienoispatsaita. Coffee oli myös taidemaalari, jonka teoksia oli esillä Lontoon Royal Academyn näyttelyssä useina vuosina. Myöhemmin hän teki muotokuvia paikallisista merkkihenkilöistä, kuten Erasmus Darwinista. Vuonna 1816 hän muutti Yhdysvaltoihin ja tuli siellä niin kuuluisaksi, että sai tehdä muotokuvia merkittävistä henkilöistä, kuten Thomas Jeffersonista ja James Madisonista.


title: Pentaerytritoli

text: Pentaerytritoli on neljänarvoinen polyoli, jota käytetään muovien monomeerinä ristisilloittamiseen sekä räjähdysaine pentaerytritolitetranitraatin raaka-aineena.


title: Pentaerytritoli

text: Pentaerytritolia valmistetaan asetaldehydistä ja formaldehydistä emäksisessä liuoksessa. Asetaldehydi reagoi kolme kertaa formaldehydin kanssa aldoliadditiolla, minkä jälkeen aldehydiryhmä muuttuu alkoholiksi Cannizzaro-reaktiossa, joka muuttaa yhden formaldehydiekvivalentin formiaatiksi.


title: Pentaerytritoli

text: Pentaerytritolin kemiallinen kaava on CHO, rakennekaava C(CHOH), moolimassa 136,146 g/mol, sulamispiste 260 °C, tiheys 1,4 g/cm (vesi = 1,0 g/cm), leimahduspiste 240 °C (o.c.) ja CAS-numero 115-77-5. Pentaerytritoli liukenee veteen 2,5 g/100 ml lämpötilassa 25 °C. Aineesta käytetään myös nimiä "2,2-bis(hydroksimetyyli)-1,3-propaanidioli", "tetrametylolimetaani", "THME" ja "PETP".


title: Lowell (Massachusetts)

text: Lowell on kaupunki Massachusettsin osavaltion Middlesexin piirikunnassa Yhdysvalloissa. Se sijaitsee noin 40 kilometriä luoteeseen Bostonista. Kaupungissa oli 105 167 asukasta vuonna 2000.


title: Lowell (Massachusetts)

text: Alue asutettiin 1653 ja kaupunki perustettiin 1826. Kaupunki on nimetty tekstiilitehtailija Francis Cabot Lowellin mukaan. Lowell oli Yhdysvaltojen ensimmäinen tietoisesti suunniteltu teollisuuskaupunki ja sitä on kutsuttu muun muassa Yhdysvaltain Manchesteriksi tekstiiliteollisuutensa takia. Tekstiiliteollisuuden merkitys kaupungille oli suurimmillaan 1924. Sittemmin teollisuus alueella on monipuolistunut ja kaupungissa on nykyään myös muun muassa elektroniikka- ja kemian teollisuutta.


title: Thalera

text: Thalera (vanhalta suomalaiselta nimeltään "lehtomittarit") on vihermittareihin kuuluva perhosten suku. Siihen kuuluu ainakin kolme lajia, joista yksi on levinnyt myös Suomeen. Suvun nimi tulee kreikan sanasta θαλερος, "thaleros", joka tarkoittaa nuorekasta, tuoretta ja rehevää. Sanalla viitataan suvun perhosten siipien kirkkaan vihreään väriin.


title: Inspiration

text: Inspiration voi tarkoittaa:


title: Philip Chan

text: Philip Chan (, 25. tammikuuta 1945, Hongkong) on hongkongilainen näyttelijä, käsikirjoittaja ja elokuvaohjaaja.


title: Philip Chan

text: Chan työskenteli Hongkongin kuninkaallisissa poliisivoimissa komisariona, kunnes siirtyi vuonna 1976 Bang Bang Films yhtiöön tuottajaksi. Vuotta myöhemmin hän päätyi elokuvanäyttelijäksi ja ryhtyi samalla myös ohjaamaan ja käsikirjoittamaan elokuvia. Chen muun muassa huomioitiin parhaan käsikirjoituksen ehdokkuuksilla elokuvista "Long Arm of the Law" ja "Inspector Chocolate". Hän esiintyi myös 1980-luvun lopulla ja 1990-luvun alussa Yhdysvaltalaisissa elokuvissa "Bloodsport – viimeiseen asti" ja "Kaksoisisku" yhdessä Bolo Yeungin kanssa.


title: Vampyyrivuori

text: Vampyyrivuori () on neljäs osa Darren Shanin kirjoittamasta nuorten fantasiakirjasarjasta "Darren Shanin tarina", joka kertoo Darren Shan -nimisestä puolivampyyrista, jonka verettäjänä ja holhoojana toimii entinen vampyyrikenraali Larten Crepsley. Romaani julkaistiin englanniksi 2001 ja suomeksi 2004. Sen suomensi Kaijamari Sivill ja kustansi Tammi.


title: Vampyyrivuori

text:
Kahdeksan vuoden jälkeen Darrenin veretyksestä eräänä iltana Friikkisirkuksessa Crepsley ilmoittaa Darrenille, että he lähtevät Vampyyrivuorelle neuvostokokoukseen (joka pidetään kerran kahdessatoista vuodessa) esittelemään Darrenin vampyyriprinsseille ja neuvostolle.
Darren ei ymmärtänyt, miksi hänet pitäisi mennä esittelemään neuvostolle, eikä hän tiennyt missä Vampyyrivuori sijaitsi, vaan pian se selviäisi hänelle!
Seuraavaan iltaan mennessä Darren oli pakannut omansa ja Crepsleyn reput, mutta osan tavaroista Larten otti pois ja ilmoitti, että matka Vampyyrivuorelle kuului olla voimienkoetus, sairailla ja vanhuksilla ei ollut vuorelle asiaa.
Juuri ennen kaksikon lähtöä Kopernikus-Henrik Talo (jotka yhdistämällä saadaan melkein sana Kohtalo) ilmoitti, että heidän täytyy ottaa kaksi "siniviittaa" mukaansa. Toinen siniviitta olikin Darrenille tuttu, sillä hän ja käärmepoika (tai oikeastaan nykyään käärmemies) Evra Von kutsuvat häntä Vasuriksi, koska siniviitta ontuu toista jalkaansa.
Larten ei ole iloinen Herra Talon ehdotuksesta, ja väittääkin ensiksi vastaan, mutta alentuu Herra Talon pelottavaan varjoon.
Nelikko oli juuri lähdössä, kun Herra Talo kehuu Darrenia Susimiehen ja vampaneesi Murloughin kanssa käydyistä taisteluista (kirjoista Vampyyrin oppipoika ja Kauhun tunneleissa). Talo mainitsee, että Darren on päässyt jo pitkälle, mutta hänellä on vielä pitkä ja hankala matka kuljettavanaan, eikä hän tarkoittanut yksinomaan Vampyyrivuorelle johtavaa polkua. Herra Talo rohkaisi Darrenia olemaan vahva ja uskomaan itseensä, ja ettei hän saisi alistua tappioon vaikka se näyttäisi jo väistämättämöltä.
Darren ei ollut uskoa korviaan, kun Talo puhui hänelle näin, joten hän oli kuunnellut hyvin tarkasti Herra Talon sanat.
Vihdoin ja viimein Larten, Darren ja siniviitat pääsivät matkaan. Larten ojensi Darrenille vaaleanharmaan vaatemytyn ja käski pukeutua siihen, niin kuin Lartenkin oli tehnyt. Larten Crepsleyn käskystä hän tyhjensi reppunsa köydestä, varavaatteista ja kengistä, ja he olivat valmiita lähtöön! Paitsi, että Larten ilmoitti Darrenille, että tahtoo ottaa Madam Octan mukaansa, jotta voi esitellä sen eräälle hyvälle ystävälleen, joka takuulla pitäisi siitä. Darren tunki Madam Octan vastahakoisesti reppuunsa ja he lähtivät matkaan.


title: Vampyyrivuori

text: Matkalla Vampyyrivuorella kohti Vampyyrilinnaa Larten Crepsley kertoi Darrenille lepoluolista, jotka otettiin käyttöön ensimmäisessä vampaneesian ja vampyyreiden kesken käydyssä sodassa seitsemänsataa vuotta sitten, koska vampaneesien lisäksi myös ihmiset hävittivät vampyyrit n. sadastatuhannesta vaivaiseen pariin kolmeen tuhanteen. Larten kertoi myös, että vampyyrikenraaleja on 300-400 välillä ja vampaneeseja on vaivaiset 250-300.


title: Vampyyrivuori

text:
Vihdoin nelikko saapuivat ensimmäiselle lepoluollalle. Siniviitoista tähän asti ei ollut harmia. Ne olivat saalistaneet oman ruokansa, nukkuivat välillä parin tunnin unet ja kävelivät koko ajan samaa vauhtia (jopa vasuri, joka ontui toista jalkaansa).
Larten pysähtyi ja käski Darrenin pysähtymään. Hän haistoi veren. Larten meni edellä luolaan ja Darren hieman jäljessä. Luolassa oli kolme ruumisarkkua telineissään, mutta yksi niistä lojui lattialla kansi auki ja yksi oli lyöty säpäleiksi seinää vasten. Rikotun arkun ympäristö oli mustana veretstä - vampyyrin verestä.
Yht´äkkiä joku kävi Darreniin käsiksi ja huusi voitonriemuisesti: "Haa!"
Larten Crepsley oli juuri käynyt hyökkääjän kimppuun, ja melkein tappoi hänet, kun hyökkääjä huusi: "Seis, Larten! Minä tässä - Gavner!"
Garver on yksi vampyyrikenraali, johon tutustuttiin jo aikaisemmin Vampyyrin oppipoika -kirjassa.
Neljän hengen ryhmä vaihtui viiden hengen ryhmäksi, ja he jatkoivat matkaansa pois lepoluolalta, sillä tuota tuhoa ei ollut tehnyt mikään villieläin, sillä se olisi tuhonnut kaiken luolassa, vaan vampaneesi, oletettavasti.


title: Vampyyrivuori

text:
Leiriydyttyään Gavner kysyi, miksi siniviitat olivat heidän mukanaan, mutta Larten Crepsley sanoi, että kertoisi myöhemmin. Nyt heidän pitäisi syödä ja pohtia ystävänsä kuolemaa.
Vampyyrit päättivät etteivät lähde enää etsintöihin, sillä se veisi liikaa aikaa, ja keskustelu kääntyi lopulta taas siniviittoihin. Gavner kysyi taas siniviitoista, ja Larten vastasi hänelle niin kuin asia oli.
Larten Crepsley kysyi, miksi Gavner oli seurannut heitä. Hän vastasi, että hän etsi Lartenin hengen ja päätti liittyä seuraan, sillä yksin oli kamalan tylsä kulkea, jos ei ole juttuseuraa.
Gavner otti puheeksi Darrenin täysvampyyriksi verettämisen, ja kysyi Darrenilta aikooko tämä tankata täyteen. Darren vastasi ettei ole, ja varmisti vielä asian verettäjältään Larten Crepsleyltä, joka vahvisti pojan puheet, ja ilmoitti, että vasta täysi-ikäisenä.
Darren Shan päätti kesken keskustelun suutuspäissään (koska hän muisti jälleen kuinka hitaasti ikääntyi ruumiillisesti) lähteä purolle täyttämään kenttäpulloja, mutta sai siellä vastaansa suden.
Susi "hyökkäsi" Darrenin kimppuun ja, kun Darren luuli päiviensä olevan luetut, susi nuolaisi häntä. Darren nimesi susiuroksen Viiruksi, koska sillä oli hauska viiru keskiruumiissa. Alfauros Viiru kutsui muun lauman tulemaan esiin ja esiin tuli kaksi naarasta ja yksi pentu, jonka Darren myöhemmin nimesi Peteksi Petteri Punakuonon mukaan.
Darren meni takaisin leiriin ja vampyyrivanhukset olivat jo nukkumassa, ja sudet olivat seuranneet häntä. Viiru tutki vesakon, ja todetessaan sen tuvalliseksi, se kutsui muun lauman perässään paikalle. Sudet asettuivat Darrenin viereen nukkumaan, ja vaikka ne haisivatkin aika vahvasti, niiden lämpö oli suotuisa noissa kylmissä olosuhteissa, kun lunta oli maassa ja pakkasta jokin verran.
Darren ja kumppanit heräsivät, kun Viiru murisi kahdelle siniviitalle. Darren sanoi siniviitoille, että he eivät saa syödä susia. Toinen siniviitta (nimetön) silitti vatsaansa merkiksi nälästä. Darren ei myöntynyt siniviitan tahtoon, ja kun tapaus näytti toivottomalta, toinen siniviitoista (Vasuriksi kutsuttu) osoitti nimettömän siniviitan hihaa käskien tämän metsälle.
Myöhemmin Larten Crepsley kertoi Darrenille, että sudet ovat yhtä lailla sukua vampyyreille, kuin apinat ihmisille, ja siksi sudet eivät välttele vampyyreja. Larten ilmoitti ylpeästi, että ymmärtää ja tulee susien kanssa toimiin äärimmäisen hyvin. Sudet olivat Lartenin juttu.
Darren kysyi, miksi sudet olivat Vampyyrivuorella, ja minne ne olivat matkalla. Hänelle vastattiin, että sudet olivat matkalla sinne minne hekin syystä, että vampyyrien neuvonpidon juhlista aina jäi kunnolla ruuantähteitä, jotka viskattiin villieläinten ruuaksi. Muitakin syitä oli. Mm. ne kerääntyivät tapaamaan vanhoja tuttujaan , etsimään uusia kumppaneita ja vaihtamaan kuulumisia. Ne esimerkiksi kertovat mielissään kuvilla, missä oli parhaat saalistuspaikat ja missä huonot.
He lähtivät matkaan, ja Darren oli ihmeissään, kun kuuli, että heidän määränpäähänsä oli muitakin polkuja, kuin vain tämä yksi.


title: Vampyyrivuori

text:
Matkalla heille tuli polkupulma. He eivät voineet kiivetä vuorensyrjää pitkin, sillä Darren ei ole yhtä vahva kuin aikuiset vampyyrit, ja saattaisi loukata itsensä, jos ote lipsuu. Joten ainoaksi vaihtoehdoksi (aikaa säästäen) he joutuivat kulkemaan pensaikon läpi niin kuin parhaiten taitavat.
Larten ja Gavner alkoivat riisutua, ja Darren oli ihmeissään, ja kysyi miksi he riisutuivat. Gavner vastasi Darrenille, että vaatteet suojaavat vähän, mutta he tarvitsisivat vaatteitaan vielä, joten oli parasta pitää ne ehjinä.
Gavner riisui housunsa ja he näkivät Gavnerin hauskat bokserit. Ne olivat keltaiset ja niihin oli kirjailtu pinkkeja elefantteja. Larten katsoi boksereita epäuskoisena, ja hänen suupielensä nyki epäilyttävästi. Gavner ilmoitti, että sai ne lahjaksi eräältä ihanalta ihmisnaiselta, jonka kanssa hänellä oli ollut suhde. Gavner ilmoitti harmikseen, että naisella oli kylläkin huono alusvaatemaku.
Darren ilmoitti, että naisella oli myös huono poikaystävämaku, jolloin kaikkien ihmeeksi Larten - ensimmäistä kertaa - purskahti nauruun ja nauroi katketakseen. Jopa Gavner oli ällistyneen näköinen Lartenin naurunpuuskan vuoksi. Lartenilla kesti hetki selvitä kohtauksestaan, ja rauhoituttuaan hän pyysi anteeksi.
Larten hieroi Darrenin ihoon pahanhajuista voidetta, joka tukki ihohuokoset ja suojasi haavoilta. He jatkoivat matkaa. Matka oli niin kivulias okaiden ja ihoa raapivien oksien takia, joten Crepsley käski siniviitat kulkemaan edellä, ja raivaamaan pahimmat piikit pois muiden tieltä. Siniviitat eivät pistäneet vastaan.
Vähän ajan kuluttua, Larten huikkasi Gavneria luokseen ja osoitti tälle jotakin piikissä. Gavner päästi tukahtuneen huudahduksen, ja Darrenkin tahtoi nähdä, mistä oli kyse. Larten osoitti verta eräässä piikissa, ja Darren kysyi, mitä ihmeellistä siinä oli. Larten käski hänen haistaa ilmaa. Darren haistoi, ja muisti erään hajun kuuden vuoden takaa. Veri oli vampaneesin verta.


title: Luettelo Norwegian Dance Chartin ykkösistä vuonna 2011

text: Tämä on luettelo Norwegian Dance Chart -listan kärkipaikkaa hallussaan pitäneistä artisteista ja singleistä vuonna 2011.


text: Finnish Dance Chart: 2006 – 2007 – 2008 – 2009 – 2010 – 2011 – 2012 – 2013


text: Swedish Dance Chart: 2007 – 2008 – 2009 – 2010 – 2011 – 2012 – 2013


title: Hopeanvalkea

text: Hopeanvalkea: Matka menneeseen oppaina aurinko, fantasia ja folklore on Lennart Meren kirja. Suomennetun teoksen tekijä on koonnut ja toimittanut alkuteoksista "Hõbevalge" (1976) ja "Hõbevalgem" (1983). Suomeksi teos ilmestyi 1983 Gummeruksen kustantamana.


title: RN Leone (1923)

text: RN Leone () (runkonumero LE) oli Italian kuninkaallisen laivaston toisessa maailmansodassa palvellut Leone-luokan hävittäjä.


title: RN Leone (1923)

text: Alus tilattiin Genovasta Ansaldolta. Sen köli laskettiin 23. marraskuuta 1921 ja alus laskettiin vesille 1. lokakuuta 1923. Alus liitettiin laivastoon 1. heinäkuuta 1924.


title: RN Leone (1923)

text: Alus palveli toisen maailmansodan puhjetessa sisaraluksineen Massawassa 5. viirikössä. Niiden ensimmäisinä tehtävinä oli miinojen lasku, mutta jo kesäkuusta 1940 alkaen se etsi viirikkönsä mukana tuloksetta liittoutuneiden Suezin kanavan kautta matkanneita saattueita.


title: RN Leone (1923)

text: Alus törmäsi 31. maaliskuuta 1941 kartoittamattomaan kiveen. Aluksen mukana olleet "Pantera" ja "Tigre" pelastivat aluksen miehistön ennen sen upottamista.


title: RN Pantera (1923)

text: RN Pantera () (runkonumero PA) oli Italian kuninkaallisen laivaston toisessa maailmansodassa palvellut Leone-luokan hävittäjä.


title: RN Pantera (1923)

text: Alus tilatiin Genovasta Ansaldolta. Sen köli laskettiin 19. joulukuuta 1921 ja alus laskettiin vesille 18. lokakuuta 1923. Alus liitettiin laivastoon 28. lokakuuta 1924.


title: RN Pantera (1923)


title: RN Pantera (1923)

text: "Leonen" törmättyä 31. maaliskuuta 1941 kartoittamattomaan kiveen alus pelasti "Tigren" kanssa aluksen miehistön ennen sen upottamista. Alus palasi tapahtuman jälkeen Massawaan. Se lähti 2. huhtikuuta uudelleen merelle yhdessä neljän muun Punaisellemerelle sijoitetun aluksen kanssa iskeäkseen Port Sudaniin, mutta "HMS Eagleltä" nousseiden Fairey Swordfish -torpedokoneiden hyökättyä ja upotettua kaksi aluksista "'Pantera" ja "Tigre" vetäytyivät Arabian niemimaan rannikolle. Alusten miehistöt upottivat aluksensa 3. ja 4. huhtikuuta välisenä yönä estääkseen niiden joutumisen liittoutuneiden käsiin.


title: RN Tigre (1924)

text: RN Tigre () (runkonumero TI) oli Italian kuninkaallisen laivaston toisessa maailmansodassa palvellut Leone-luokan hävittäjä.


title: RN Tigre (1924)

text: Alus tilattiin Genovasta Ansaldolta. Sen köli laskettiin 23. tammikuuta 1922 ja alus laskettiin vesille 7. elokuuta 1924. Alus liitettiin laivastoon vielä samana vuonna 10. lokakuuta.


title: RN Tigre (1924)


title: RN Tigre (1924)

text: "Leonen" törmättyä 31. maaliskuuta 1941 kartoittamattomaan kiveen alus pelasti "Panteran" kanssa aluksen miehistön ennen sen upottamista. Alus palasi tapahtuman jälkeen Massawaan. Se lähti 2. huhtikuuta uudelleen merelle yhdessä neljän muun Punaisellemerelle sijoitetun aluksen kanssa iskeäkseen Port Sudaniin, mutta "HMS Eagleltä" nousseiden Fairey Swordfish -torpedokoneiden hyökättyä ja upotettua kaksi aluksista "'Tigre" ja "Pantera" vetäytyivät Arabian niemimaan rannikolle. Alusten miehistöt upottivat aluksensa 3. ja 4. huhtikuuta välisenä yönä estääkseen niiden joutumisen liittoutuneiden käsiin.


title: Love the Way You Lie

text: "Love the Way You Lie" on yhdysvaltalaisen rap-artisti Eminemin kappale, joka julkaistiin toisena singlenä hänen seitsemänneltä studioalbumiltaan nimeltä "Recovery". Kappaleen kertosäkeessä laulaa barbadoslainen laulaja Rihanna. Kappale kipusi yhteensä 23 erilaisen musiikkilistan kärkipaikalle. "Love the Way You Lie" oli Yhdysvaltain singlelistan ensimmäisellä sijalla seitsemän peräkkäistä viikkoa ja on näin ollen Eminemin neljäs listaykkönen Yhdysvalloissa ja Rihannan seitsemäs.


title: Love the Way You Lie

text: Kappale voitti parhaan hip-hop-levytyksen Teen Choice -palkinnon vuonna 2010. Joulukuuhun 2010 mennessä single oli myynyt neljä miljoonaa kopiota yksin Yhdysvalloissa ja oli eniten myynyt single vuonna 2010 Isossa-Britanniassa, vaikka ei saavuttanutkaan siellä ensimmäistä sijaa millään musiikkilistalla. Näin kävi ensimmäisen kerran Britannian historiassa sitten vuoden 1969. Helmikuuhun 2011 mennessä kappaletta oli ladattu 4,58 miljoonaa kertaa Yhdysvalloissa ja 9,3 miljoonaa kertaa maailmanlaajuisesti.


title: Love the Way You Lie

text: Eminem ja Rihanna nauhoittivat vaihtoehtoisen version kappaleelle, tällä kertaa Rihanna oli pääosassa tuoden naisnäkökulmaa. Rihanna kertoi MTV:n haastattelussa olleensa aluksi "hyvin vastahakoinen" jatko-osan suhteen, koska "alkuperäistä ei voisi päihittää". Hän kuitenkin myöhemmin suostui nauhoittamaan jatko-osan, jolle annettiin nimeksi "Love the Way You Lie, Part II". Hän kertoi samassa haastattelussa, että "Part II" on melko riisuttu suhteessa alkuperäiseen. Part II ilmestyi Rihannan viidennellä studioalbumilla "Loud".


title: Love the Way You Lie

text: Kappale voitti parhaan hip-hop-levytyksen Teen Choice -palkinnon vuonna 2010 Se sai lisäksi viisi Grammy-ehdokkuutta, mukaan lukien paras levytys, paras kappale ja paras yhteistyö.


title: Love the Way You Lie

text: Kappaleen musiikkivideo sai ensi-iltansa 5. elokuuta 2010 VEVOssa ja YouTubessa. Video kuvaa pariskuntaa (näyttelijöinä Dominic Monaghan ja Megan Fox) ja heidän viha-rakkaussuhdettaan. He toistuvasti riitelevät ja rikkovat asioita ja samalla nähdään kohtauksia heidän aikaisemmasta onnellisesta parisuhteestaan. Videolla Rihanna laulaa palavan talon edessä ja Eminem räppää viljapellolla, mutta liittyy myöhemmin Rihannan seuraan.


title: Love the Way You Lie

text: Videosta tuli online-ilmiö saavuttaen 6,6 miljoonaa katsojaa ensimmäisenä vuorokautenaan VEVOssa ja 18 miljoonaa ensimmäisenä viitenä päivänä. Se on rikkonut YouTube-ennätyksen olemalla katsotuin video 24 tunnin sisällä. Tammikuuhun 2014 mennessä musiikkivideota oli katsottu noin 646 miljoonaa kertaa Youtubessa.


title: Umbrella

text: Umbrella tai Umbrellas voi tarkoittaa:


title: Find Me (Christina Grimmien albumi)

text: Find Me on yhdysvaltalaisen YouTube-videopalvelussa suosiota keränneen laulaja Christina Grimmien esikoisalbumi, joka julkaistiin maailmanlaajuisesti iTunesissa 14. kesäkuuta 2011.


title: Te Amo

text: Te Amo (latinaksi, espanjaksi ja portugaliksi "Minä rakastan sinua") voi tarkoittaa:


title: Find Me (kirja)

text: Find Me on koomikko, näyttelijä ja talk show -juontaja Rosie O'Donnellin kirjoittama muistelmateos. Se julkaistiin vuonna 2002.


title: Find Me (kirja)

text: Kirja ylsi sijalle kaksi New York Timesin bestseller-listalla. Kirja kertoo O'Donnellin ongelmallisesta lapsuudesta. Kirjassa O'Donnell avautuu myös suhteestaan dissosiatiivisesta identiteettihäiriöstä kärsivään naiseen.


title: Find Me (kirja)

text: "Find Me" edeltää O'Donnellin seuraava muistelmateosta "Celebrity Detox:The Fame Game", joka julkaistiin vuonna 2007.


title: Erkki Juho Warpenius

text: Erkki Juho Warpenius (1818 Orimattila - 1871) oli talonpoikaissäädyn valtiopäivämies 1863-1864 ja 1867 valtiopäivillä Iitin tuomiokunnasta. 1867 valtiopäivillä hänet valittiin puhemiesneuvoston varajäseneksi, valitsijamieheksi, pankkivaliokunnan, toimitusvaliokunnan ja yksityisen valitusvaliokunnan jäseneksi. Valtiopäivätoiminaan hän anoi ryysyveroksi kutsutun lumppuveron poistamista, joka meni talonpoikaissäädyn yksityisen valitusvaliokunnan tarkastettavaksi, joka hyväksyi esityksen ja siirsi sen eteenpäin senaatille. Myöhemmin lumppuvero poistettiinkin. Toinen Warpeniuksen anomus koski apteekkiliikkeen harjoittamista maalla. Warpenius kannatti lisäksi myös rautateiden rakentamista.


title: Aleksanteri Tuloisela

text: Aleksanteri Tuloisela (1823 Lammi – 1891 Koski Hl.) oli talonpoikaissäädyn valtiopäiväedustaja vuosien 1863–1864 valtiopäivillä Hollolan tuomiokunnasta. Valtiopäivillä hänet valittiin valitsijamieheksi sekä lakivaliokunnan ja talousvaliokunnan jäseneksi. Tuloisela muutti Lammilta Koskelle (nykyiselle Hämeenkoskelle).


title: Juho Riihimäki

text: Juho Riihimäki (13. toukokuuta 1835 – 20. helmikuuta 1903) oli keuruulainen talonpoikaissäädyn moninkertainen valtiopäivämies. Hän osallistui valtiopäiväedustajana talonpoikaissäädyssä valtiopäivillä 1867, 1872, 1877–1878, 1888, 1894, 1897 ja 1899.


title: RusAirin lento 9605

text: RusAirin lennon 9605 onnettomuus tapahtui 20. kesäkuuta 2011 Petroskoin lentoaseman lähettyvillä Karjalan tasavallassa, kun 43 matkustajaa ja yhdeksää miehistön jäsentä kuljettanut RusAirin operoima Tupolev Tu-134A -tyyppinen matkustajakone syöksyi moottoritielle epäonnistuttuaan laskeutumisessa. Onnettomuudessa menehtyi välittömästi 44 ihmistä. Kahdeksan koneessa ollutta selvisi hengissä, mutta kolme heistäkin kuoli myöhemmin vammoihinsa. Onnettomuuden syyksi todettiin tutkinnassa miehistön virheellinen toiminta huonoissa sääoloissa.


title: RusAirin lento 9605

text: Kone oli loppulähestymisessä Petroskoin lentoasemalle, kun se syöksyi läheiselle moottoritielle noin 1,2 kilometriä ennen kiitotien kynnystä toistaiseksi tuntemattomasta syystä noin kello 23.40 paikallista aikaa (19.40 UTC). Lentäjät olivat ilmeisesti yrittäneet laskeutua moottoritielle kiitotien sijaan. Kone vältti täpärästi läheisen pienen kylän. Venäjän valtion uutispalvelu Itar-Tassin mukaan paikallisten viranomaisten mukaan kone oli kärsinyt teknisistä ongelmista, minkä vuoksi lentäjät olisivat päättäneet laskeutua moottoritielle. Sään raportoitiin olleen huono onnettomuuden sattuessa. Venäjän hätätilaministeriön Karjalan alueen toimiston mukaan radioyhteys menetettiin vain hetkeä ennen onnettomuutta.


title: RusAirin lento 9605

text: Lentoasemalla lennonjohtovuorossa olleen Sergei Šmatkovin mukaan lentäjät jatkoivat lähestymistä huonoista sääoloista huolimatta. Hänen mukaansa sää oli vain juuri ja juuri yli minimivaatimusten. Šmatkovin mukaan lentäjien olisi tullut suorittaa ylösveto ja aloittaa uusi lähestyminen. Joidenkin tietojen mukaan kone olisi myös katkaissut voimalinjan lähestyessään aiheuttaen siten kiitotien valojen sammumisen.


title: RusAirin lento 9605

text: Onnettomuuslennolla oli 43 matkustajaa ja yhdeksän miehistön jäsentä. Onnettomuudessa menehtyi 44 henkeä. Onnettomuudesta selvinneet seitsemän matkustajaa ja yksi lentoemäntänä toiminut miehistön jäsen vietiin sairaalahoitoon vaikeiden vammojen vuoksi. Yksi matkustajana ollut lapsi kuoli myöhemmin sairaalassa vammoihinsa. Loukkaantuneet siirrettiin Iljušin Il-76 -koneella Moskovaan hoidettavaksi.


title: RusAirin lento 9605

text: Merkittäviä uhreja olivat kolme ydinreaktoreita suunnittelevan OKB Gidropressin johtajaa ja pääsuunnittelijaa Sergei Ryžov, Gennadi Banjuk ja Nikolai Trunov. Ryžov johti VVER-reaktorien suunnittelua 1998–2007. Lisäksi sai surmansa ydinreaktoreiden komponentteja valmistavan OKBM Afrikantovin teknologiajohtaja Andrei Trofimov, sekä Atomenergomašin teknologiajohtaja Valery Ljalin. Miehet olivat matkalla tutustumaan ZAO Petrozavodskmaš-tehtaaseen, jonka Atomenergoprom oli ostanut helmikuussa 2010.


title: RusAirin lento 9605

text: Onnettomuudessa kuoli myös FIFA:n jalkapallotuomari Vladimir Pettai.


title: RusAirin lento 9605

text: Koneen mustat laatikot kerättiin onnettomuuspaikalta talteen onnettomuuden syyn selvittämiseksi. Onnettomuustutkinta avattiin heti onnettomuutta seuranneena päivänä.